Jaga Aurat Ketika Di Kampung, Wanita Ini Pasang Khemah Pakej Sekali Kipas Di Rumah Ibu Mentua!

Menjelang raya, semestinya yang masih ada keluarga akan pulang ke kampung. Waktu itu, rumah yang dihuni orang tua mula akan dipenuhi dengan anak menantu cucu disetiap sudut penjuru rumah. Meriah betul! Namun, tidak semua kediaman ada bilik yang cukup untuk menampung semua orang sehingga terpaksa tidur beramai-ramai.

Tapi bila dah berkumpul ni… Tidak dilupakan untuk menitikberatkan isu aurat sesama ipar duai. Ada yang memilih untuk tinggal di homestay atau hotel demi keselesaan dan menjaga aurat, malah ada yang memilih untuk tinggal di rumah sahaja.

Lain pula dengan pengguna aplikasi Tiktok ini, dia nekad untuk tinggal di rumah tetapi ada cara yang tersendiri untuk kekalkan aurat terjaga. Dalam video tersebut, kelihatan seorang wanita dilihat sedang mendirikan khemah di ruang tamu sebagai persediaan untuk tidur di rumah mentua.

Raya tak raya, aurat tetap kena jaga…malam ini kita try tengok tidur dalam khemah, panas ke tak

Tambahnya lagi, ia dilakukan kerana ketika di kampung kebanyakan bilik tidur akan penuh kerana kepulangan sanak saudara. Perempuan itu turut akui suaminya enggan tidur di homestay walaupun sudah berulang kali dipujuk. Maka, cara sedemikian sahaja dapat mengelakkan aurat dari terdedah terutama bagi sesiapa yang lasak ketika tidur.

Bila semua orang balik kampung raya nanti, bilik takde so plan nak pacak khemah rumah mentua. Janji aurat terjaga. Maklumlah tidur lasak, ngisaauuuu

Meninjau ke ruangan komen, rata-rata memuji inisiatif wanita tersebut kerana disifatkan sebagai bijak dan kreatif. Ada juga netizen yang berkongsi pengalaman peribadi tatkala pulang menginap di kampung.


Mengapa Anak Yang Disayangi Sepenuh Hati Jadi Degil, Naik Kepala Dan Jadikan Ibu Bapa Macam Hamba, Ini Ada Sebabnya

Sesungguhnya pertalian di antara ibu bapa dan anak ialah salah satu hubungan yang paling kuat dan tiada penghujungnya. Malah ada ibu bapa sanggup melakukan apa sahaja untuk menuruti kemahuan anak tersayang. Namun, apabila anak dijaga sepenuh hati, sebaliknya apabila semakin meningkat matang, anak menjadi degil, tak dengar cakap, naik kepala sehingga menjadikan ibu bapa seperti hamba.

Tidak harus dibiarkan situasi ini berlaku, anda harus bertindak supaya anak tahu menghormati orang tuanya. Ikuti panduan yang bermanfaat melalui perkongsian dari Pakar Kekeluargaan, Keibubapaan Dan Kasih Sayang, Ibu Rose yang berpengalaman dalam memberi motivasi mengenai kekeluargaan.

3 RAHSIA ELAK ANAK JADI ‘ANAKKU SAZALI’.

Ramai ibu bapa yang sangat sayangkan anak boleh memasuki perangkap menjadi hamba anak seperti ayah dalam cerita ‘Anakku Sazali, bila mereka tidak tahu 3 perkara ini.

Mereka kemudian bertanya diri, “Mengapa anak-anak yang disayangi sepenuh hati menjadi degil, naik kepala dan jadikan aku ni macam hamba!

Sayang anak bukan bermaksud menjadi hamba mereka! Ingat tu. Kita jadi pemimpin bukan menjadi hamba mereka. Kita perlu bijak mendidik, membimbing dan membawa kehebatan mereka.

Pertama, bila kita sebagai ibu bapa sayang kepada anak-anak kita, tidak bermaksud kita mesti mengikut segala telunjuk mereka. Lihatlah apa yang diminta.

Tunaikan jika itu memang berpatutan. Contoh, meragam nak main handfon…tak perlulah beri. Just say know kindly dan jangan beri. Melalak atau dia menjerit; teruskan cekal hati dan bayangkan bila dia besar nanti tanpa anda ikut semua kehendak dia yang tak perlu tu sekarang, dia menjadi anak yang bijak menggunakan pilihan hidupnya. Anda nak anak begini kan? Anak yang bijak mengawal nafsu? Oleh itu sabr dan cekal hati jangan mengikut apa sahaja yang anak hendak.
.
Kedua berani melalui apa orang kata.

Jika anak meragam hendakkan barang berguling-guling di lantai kedai, angkat dia dan bergerak dari situ. Walaupun orang kata anda tak berperikemanusiaan. Cuma janganlah anda pun menjadi orang hilang akal di situ. Lakukan dengan tenang. Usah peduli apa orang nak komen.

Jika dia meronta pegang dia kemas-kemas. Elakkan dari membebel, menengking walaupun pada ketika itu, anda mahu sahaja memukulnya agar dia diam, elakkan dulu.
.
Cuma tinggikan sedikit suara untuk dia faham anda mahukan anda ‘in-charge’ dan bukan dia. Sekarang ini, dia sedang power struggle dengan anda. Lagi anda tenang lagi mudah anda mengawalnya. Lagi anda serabut, lagi mudah dia mengawal anda. Sabar.

Kalau anda suka emas dan berlian, Sabar itu lebih dari emas dan berlian. Anda akan tengok hasilnya nanti bila anak dah besar, dia menghormati anda sebagai ibu atau bapa. Hormat kata-kata anda dan senantiasa mahu menjadi anak yang membanggakan

Ketiga, berkata TIDAK dengan penuh kasih sayang dan TEGAS.

Tegas bukan garang.

Tegas itu garang adalah fahaman yang salah dan menghancurkan. Menjadi ibu bapa tidak perlu garang tapi perlu tegas. Kerana anak-anak perlu tahu yang mana baik dan yang mana buruk dan memudharatkan. No means No. No drinking alchohol today and bila-bila.

No missing solat after 10 years old, then, now and forever. No snicking out of the house after 7 pm, unless receive permission from parents. Then it is not called snicking!

Oleh itu nak kata Tidak tu tarik nafas dan pada ketika itu, nyatakan, TIDAK dengan tegas tapi tak perlu menengking. Jika dia terus meragam, biarkan dulu. Jika ada air, bacakan doa dan basuhkan mukanya. Air boleh menenangkan. Bila dia sudah tenang, barulah anda menjelaskan mengapa anda tidak mahu mengikut kehendaknya.

Jika dia tidak juga tenang, bawa balik dan lakukan sesuatu yang berbeza untuk menukar keadaan ‘state’ dirinya.
Selalu yang menjadi masalah dan mengapa anak memanjat kepala ialah ketidaktegasan. Sekejab boleh, sekejab tidak. Mula-mula tidak beri, tapi bila dia mengamuk dan meragam, lalu diikutkan kehendaknya. lama-lama dia sudah tahu strategi apa yang dia hendak menggunakan kepada anda.

Remember being firm is about being loving. Ingat, ketegasan ialah kasih-sayang.

Salam Kasih,
Ibu Rose.
Empower With Love.
Jadilah ibu bapa yang bijak, cemerlang dan berwawasan. Itulah First Class Parents, pembentuk dunia sejahtera hari ini dan masa hadapan.


Waris Boleh Tuntut Khairat Kematian ASB Walau Duit Hanya RM10. Begini Wanita Ni Kongsikan!

Tahukah anda? Ramai lagi pewaris si mati tidak tuntut khairat kematian yang disediakan oleh ASB ini.

KHAIRAT KEMATIAN UNTUK ASB

Tolong lah tuntut. Walaupun ada akaun asb je pun , takde asb loan. Boleh tuntut. Janji ada akaun ASB min baki RM10. Waris bawa surat kematian je pergi mana-mana ejen. RHB boleh , Maybank boleh. Tuntut. On the spot dapat.

WAJIB tuntut dalam tempoh 6 bulan selepas tarikh kematian. Ramai yang tak tahu. Tolong war-warkan. Selepas 6 bulan  dapat claim dah. Ingat

Syarat-syaratnya adalah seperti berikut:

Simpanan mesti ada baki min rm10 dalam akaun asb

Waris boleh menuntut wang khairat kematian ini dalam masa enam (6) bulan selepas kematian pemegang akaun.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Wanita : Penyeri Rumah Tangga. Nak Tahu Rahsianya? Ayuh Kita Gali Bersama!

Hubungan intim merupakan salah satu faktor penting dalam mengekalkan keharmonian rumahtangga. Apatah lagi, dengan adanya penyeri rumahtangga bergelar isteri yang tidak putus asa memperbaiki diri dan hubungan romantik bersama suami. Tapi, peredaran zaman menyebabkan kebanyakan golongan wanita makin lupa untuk mengamalkan petua-petua tradisional atas alasan – I’m too busy! Nasib baik sekarang ada bermacam-macam jenis jamu dan suplemen kesihatan yang boleh membantu! Nak hangatkan semula malam-malam anda seperti malam pertama? Then this article is FOR YOU!

Sebelum mula berperang, mesti la kena kumpul tenaga dulu. Betul tak? Jus yang diperbuat daripada adunan semulajadi seperti madu, kurma, Habbatus Sauda, Pueraria Mirifica serta Manjakani ini membekalkan tenaga yang superb untuk anda beraksi. Selain itu, ia juga meningkatkan keinginan (libido) dan fungsi seksual wanita di samping melancarkan peredaran darah seterusnya membantu untuk meningkatkan kadar metabolism badan yang akan mengekalkan berat badan ideal.

Bila dah bertenaga, haruslah make sure si adik manis tu berbau harum semerbak. Baru lah datangkan selera! Hunny Bunny Miss V Perfume bukan sahaja boleh bantu selesaikan masalah keputihan, malahan setip semburan memberi bau strawberry yang pastinya membuatkan anda jadi irresistible!

Ingat cik abang je yang ada Tongkat Ali? Kaum wanita pun ada tongkat ajaib, tau! Tongkat Herba V Asia mengetat dan menegangkan otot-otot vagina sambil mengurangkan masalah kegatalan. Dengan penggunaan berterusan, masalah keputihan pun boleh diatasi.

Semakin berusia, semakin kendur. Aduh, stress sampai gugur rambut dibuatnya! Dengan Putik Telaga Dara, you can finally stop worrying! Teknologi nano dan bahan kolagennya memudahkan ia meresap jauh ke dalam kulit vagina yang sangat sensitif, seterusnya membantu menegangkan apa yang patut!

Bila dah tegang luaran, kena lah pastikan yang dalaman juga padu! Dengan minuman teh uncang herba Bellacare, ianya akan menyuburkan dalaman rahim di samping mengetatkan otot-otot dan turut menstabilkan hormon. Hormon dah stabil, tentunya tahap kesuburan juga meningkat!

Minuman kesihatan yang diperbuat dari jus manggis, buah delima serta diperkaya dengan royal jelly ini mampu mengecutkan tisu faraj dan meningkatkan keanjalan serta kecerahan kulit. Yang paling best? Payudara semakin besar dan anjal juga!

Haaa! Bila dah langsing, putih, wangi dan anjal, pasti membuat kan suami termimpi-mimpi di pejabat! Selamat mencuba dan semoga rumahtangga anda berseri-seri hendaknya!


Tak Payah Nak ‘Bertekak’ Dengan Pemaju Degil, Tak Nak Baiki ‘Defect’ Rumah, Ini Step By Step Buat Report.

Siapa yang tak sedih apabila melihat kediaman yang baru dibeli, habis retak. Lebih parah, ada yang mendap.

Nak buat dekorasi rumah pun hilang mood dibuatnya. Situasi begini memang kita tidak dapat jangka. Selalunya semua masalah ini akan diadukan kepada pihak pemaju.

Namun masalahnya ada segelintir pihak pemaju tidak ambil peduli. Situasi ini sudah tentu membuatkan kita kecewa.

Tetapi sebagai pembeli kita ada hak untuk menuntut sebarang kerosakan yang berlaku. Menarik dengan perkongsian ini, menunjukkan cara apa yang harus dilakukan apabial ada kediaman yang bermasalah seumpama itu.

Nak tahu caranya ikuti perkongsian ilmu ini.

Lain kali tak payah bertekak dengan Developer klu Developer berdegil tak nak repair Defect rumah kita, buat sakit anak tekak jer. Klu rumah kita masih under Defect Liability Period (DLP) lagi mudah kita nak ambil tindakan.

Kalau mereka tak nak repair defect. Buat ikut step ni.

Step 1. Hantar formal letter ke developer dan cc ke peguam S&P kita. hantar guna pos berdaftar (supaya ada record)

Step 2. Tiada tindakan after 30 hari, hantar surat kedua untuk peringatan dan akan report ke Tribunal. Surat mesti cc ke peguam S&P.

Step 3. Tiada tindakan juga selepas 14 hari, bawak 2 surat ni dan pergi ke Tribunal. Tribunal memang akan memihak pada Pembeli.

Nota:

Sebab duit loan dari Bank pinjaman kita, peguam kita yang control. Kebiasaan nya peguam & bank tak kan lepas kan duit 100%, mereka hanya release 95% sahaja dan akan simpan 5% retention sum.

Contractor mesti kene settlekan semua kecacatan baru boleh terima 5% retention sum after DLP.

Bank akan release retention sum after end defects liability period (DLP). DLP adalah 24 bulan.

Tapi developer pun cuba tipu saya, mengatakan DLP just 3 bulan masa ambil kunci, tapi saya pun dari industry pembinaan, so memang tahu 24 bulan. Saya pun ada rakan-rakan dalam industry ni, mudah saya nak double confirm dengan Arkitek, Quantity Surveyor dan Contractor lain

Apabila jadi klu contractor berdegil tak nak repair defect tu masa DLP period. Pemilik boleh baiki sendiri kecacatan tu dan claim balik duit repair tu dengan syarat kita dah hantar surat ke developer seperti step2 di atas.

Developer pun boleh baiki dan deduct dari amount 5% retention sump.

Ada sesetengah kerosakan yang cover selepas DLP period, antara nya keretakan dinding. Masih ada Warranty bangunan, ni saya tak pasti berapa lama, mungkin 50 tahun (maaf saya tak ingat)

So apa tindakan yang perlu kita lakukan. Hantar surat ke Developer, dah buat 2nd step masih takde respond dari Developer, pergi Tribunal buat report.

Kawan saya beli rumah subsale kat AntaraGhapi, rumah retak (Major), sebelum masuk rumah dia basuh lantai tapi air boleh meresap ke rumah sebelah. Report ke PKNS, mereka memang baiki, ambik masa sebulan untuk buat strengthening structure balik. Rumah tersebut ada mendapan, tu yang menyebabkan rumah tu rosak teruk.

Pengalaman saya

Pengalaman PERTAMA

Cermin di balkoni saya tiba-tiba pecah.

Saya isi form defect kat pemaju tapi alasan pemaju Cermin di balkoni tu external (luar rumah) so tu bukan under defect yang contractor perlu baiki. Pemilik kene baiki sendiri. Contractor hanya baiki dalam rumah sahaja.

Kira mereka berdegil tak nak baiki cermin di balik balkoni saya. Hurm, tak perr.

Saya just buat first step. Hantar surat formal, cc ke peguam saya dan hantar by pos berdaftar. Saya pun ada hantar by hand sebab takut pos berdaftar lambat.

Tapi klu guna pos berdaftar lagi kukuh sebagai bukti nak bawak ke mahkamah tribunal.

Hari ketiga tu, wakil developer dan pihak contractor datang kerumah saya untuk periksa dan bersetuju ganti semula.

Kes SELESAI.

Pengalaman KEDUA

Leaking dalam bilik air saya betul2 di atas mirror, menyebabkan mirror jadi tompok-tompok hitam.

Mirror tu saya built in, saya tambah selepas dapat kunci.

Saya dah check dengan rakan saya merupakan Quantity Surveyor, mirror saya rosak disebab kecacatan bangunan memang tanggung jawab contractor kene tukar baru.

Contractor tak nak layan, so saya buat sampai second step. Lepas tu contractor sendiri cari kita, mungkin disebabkan 5% retention sum tu peguam kita tahan.

So Contractor kene dapatkan release letter dari pemilik baru peguam kita lepaskan retention sum tu.

Tak sempat pun saya report ke tribunal

Kes SELESAI

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Mesti Hamzah Rindu, Siap Peluk Dan Cium Gambar Arwah Abam, Netizen Sebak.

Hati isteri mana yang tidak sedih kehilangan suami tercinta. Insan yang dicintai sepenuh hati pergi mengadap sang pencipta.

Begitulah yang dirasai oleh Siti Nurhidayah Mohd Ali yang kehilangan suami tercinta, Abam atau nama sebenarnya Syed Umar Mokhtar Syed Mohd Ali dua tahun lepas.

Terbaru muat naik di akaun TikToknya, hidayah_hamzah menunjukkan anaknya sedang memeluknya gambar arwah.

Malah anaknya kelihatan sedang mencium gambar ayahnya. Gelagat anak kecil ini meruntun jiwa setiap ibu yang melihatnya. Anak tunggal hasil daripada perkahwinan mereka, Syed Uthman Al-Juffrey yang kini berusia tiga tahun kelhatan rindu

“Kenangan Hamzah syg Ayah. Masa hamzah demam rindu Kat Ayah terus dia ambil gambar Ayah.. Hamzah sayang Ayah sentiasa doakan Ayah. Al-fatihah suami ku sayangg Syed Umar Mokhtar.”

Perkongsian itu telah meraih perhatian para peminat arwah. Ramai yang sebak dan mendoakan anak arwah dipermudahkan urusan hidupnya.


“Hati Saya Lega, Lapang. Anak Sudah Pulang Kepada Penciptanya” Pemuda Hilang 10 Bulan Selamat Dikebumikan

“Alhamdulillah, sudah selesai semuanya. Hati saya lega, lapang. Anak saya sudah pulang kepada Penciptanya.”

Begitulah luahan hati seorang ibu, Azmawati Ab Kadir, 55, selepas selesai pengebumian anak sulungnya Muhammad Iman Aqmar Dzulkarnain, yang sebelum ini dilaporkan hilang sejak 29 Okt tahun lepas.

Menurutnya, tiada lagi persoalan bermain di minda selepas 10 bulan menunggu khabar berita anaknya.

“Terima kasih ya Allah, 24 tahun Allah pinjamkan dia untuk saya. Syukur Alhamdulillah, dia anak yang terbaik untuk saya,” katanya kepada pemberita selepas selesai pengebumian anaknya di Tanah Perkuburan Islam Kampung Pasir Putih, awal pagi ini.

Turut menemani Azmawati ialah anak bongsunya Nurul Izz Anisah Dzulkarnain, 21, dan tunang Allahyarham, Nurfaizah Mahadi, 25.

Dalam pada itu, tunang kepada Muhammad Iman Aqmar Dzulkarnain tidak sangka mimpinya bertemu dan bercakap dengan Allahyarham yang memberitahu akan ‘pulang’ merupakan petanda jasadnya yang hilang ditemukan serta disemadikan pada Selasa.

Nurfaizah Mahadi, 25, yang bekerja sebagai kerani berkata, sudah dua kali bermimpi bertemu dengan Allahyarham pada awal tahun ini dalam tempoh kira-kira 10 bulan Allahyarham menghilangkan diri.

“Saya tidak ingat tarikh kedua-dua mimpi itu tetapi dalam mimpi pertama, saya hanya sempat bertanyakan ke mana dia pergi tetapi dibalas dengan senyuman arwah.

“Dia senyum tunjuk ke satu arah dan hilang, sebelum saya terjaga dari tidur,” katanya.

Menceritakan berkenaan mimpi keduanya, Nurfaizah berkata, dia ‘berjaya’ menghubungi Allahyarham menerusi telefon bimbitnya.

“Saya bertanya dalam mimpi itu, awak di mana? semua orang mencari awak. Arwah cakap saya ada sini dalam 26 hari bulan (Selasa) nanti saya balik la. Saya bersyukur Iman ditemui,” katanya.

Dia melahirkan rasa syukur kerana jawapan kepada persoalan hampir 10 bulan di mana tunangnya pergi telah terjawab kerana sebelum ini sering risau keadaan Allahyarham sejak kehilangannya 29 Oktober lalu.

“Selama hampir 10 bulan kami menunggu jawapannya, sekarang sudah terjawab di mana dia berada. Ada kuburnya, Saya rasa bersyukur sangat kerana ini jawapan yang saya tunggu, selama 10 bulan ini saya selalu fikir dia di mana. Dia makan ke atau tidak?,” tambahnya.

Allahyarham Muhammad Iman Aqmar dan Nurfaizah sepatutnya melangsungkan pernikahan ketika ulang tahun kelahiran tunangnya itu pada Disember lalu namun hajat mereka tidak kesampaian.

Perkahwinan mereka sepatutnya diadakan pada Ogos tahun lalu, namun ditangguhkan pada Disember lalu kerana Ayah Norfaizah meninggal dunia.

Terdahulu, jenazah Muhammad Iman Aqmar selamat dikebumikan 1 pagi tadi, yang dihadiri lebih 100 ahli keluarga dan rakan-rakan.

Sebelum van yang membawa jenazah tiba di tanah perkuburan kira-kira 12.15 tengah malam, Allahyarham dibawa ke kediaman keluarganya di Taman Air Biru, di sini pada 11.45 malam.

Jenazah Muhammad Iman Aqmar terlebih dahulu dimandikan, dikafankan dan disolatkan di Hospital Tengku Ampuan Afzan, Kuantan, Pahang, sebelum dibawa pulang ke Johor selepas solat Asar.

Hujan lebat di akhir majlis pengkebumian seolah-olah menangisi pemergian pemuda yang hilang 10 bulan tanpa khabar berita.

Dua hari lepas, satu rangka manusia ditemukan dalam sebuah kereta ditarik keluar dari Sungai Api-Api, Nenasi, Pekan di Pahang, dipercayai mayat seorang lelaki yang dilaporkan hilang hampir 10 bulan lepas.

Ketua Polis Daerah Pekan Superintendan Mohd Zaidi Mat Zin dilaporkan berkata mayat ditemukan dalam kereta pelbagai guna (MPV), yang dijumpai seorang lelaki warga emas semasa mengalihkan besi dari jalan ke tepi sungai berkenaan pada 11.40 pagi.

Ketika ditemui, kenderaan itu turut terdapat kerosakan pada bahagian hadapan, kiri dan kanan selain dijumpai rangka manusia diselaputi lumpur serta pas pekerja atas nama Muhammad Iman Aqmar.

Sebelum ini, kisah kehilangan Allahyarham tular di media sosial sejak dia dilaporkan hilang.

Sumber: BERNAMA, Sinar Harian


Sukar Dapat Anak Sebab Masalah Berat Badan Dan PCOS, Wanita Ini Kongsi  Berjaya Mengandung. Kuncinya Jangan Putus Asa Dan Diet Dengan Serius!

Soal anak memang cukup sensitif, nak nak lagi pada wanita yang sudah lama berkahwin tetapi belum dikurniakan rezeki yang satu ini. Sudah pelbagai cara dan rawatan dicuba namun belum menampakkan hasil. jiwa makin sensitif bila asyik diajukan pertanyaan tentang hal ini.

Bgai wanita yang memiliki badan berisi, hal ini sedikit menyukarkan untuk mendapat anak. Tambahan lagi jika disahkan ada sejarah PCOS. Ia juga dikenali sebagai ‘Stein-Levanthal syndrome’.  Penyakit ini disebabkan oleh ketidakseimbangan hormon di dalam badan, di mana terdapat berlebihan hormon lelaki dan insulin di dalam pesakit.

Ini boleh mengakibatkan kitaran haid yang tidak teratur disebabkan tiada ovulasi, haid yang berpanjangan dan banyak, kemandulan, obesiti, pengangguan metabolisme gula dan kolesterol.

Kuncinya adalah diet dengan serius dan berusaha turunkan berat badan dan bersenam dengan kerap untuk meningkatkan kesuburan. Usah terus mendapatkan rawatan kesuburan tanpa berusaha menjaga kesihatan badan dahulu. Jom baca kisah ibu anak dua ini!

Terlintas video viral seorang isteri surprise husband dia dengan love box berisi pregnant test kit dan sarung tangan baby, setelah menunggu zuriat 5 tahun. Saya stalk #hashtag dia dan lihat dia ada sejarah PCOS (google kalau nak tau)

Selepas Najmi berusia 4 tahun, saya cuba untuk hamil lagi, sehingga dia berumur 5 tahun pun belum ada tanda nak pregnant, so terus buat treatment. Doktor check both of us. Kesimpulannya dua-dua takde masalah (ye la dah ada satu anak sebelum tu pun kan), tetapi doktor kata saya ada PCOS.

Gemuk dan lemak halang telur

Penerangan doktor yang mudah saya faham ialah kegemukan. Kegemukan dan lemak tu menghalang telur. Doktor kata kena diet. Masa tu serius saya diet, masa tu takde ilmu diet, redah je diet. Dekat setahun rasanya saya tak makan nasi, yang betul-betul makanlah maksudnya. Kalau makan pun minta husband suapkan sesuap dua, cukup. Memang turun berat, dari 115kg tu, turun sampai 89kg. (November 2007).

Hamil tapi keguguran

Benar teori doktor dan dengan izin Allah jua.. masa 2006, saya tak sedar pregnant, tetapi keguguran. Awal tahun 2007 pregnant lagi, kali ini siap buat buku merah dah, dan dua kali check up, baby ok. Check up kali ketiga, denyutan jantung lah kata doktor dan size baby kecil dari usia kandungan. Seminggu lepas tu bleeding, dua minggu kemudian itu gugur lagi.

Habis pantang keguguran tu, sambung diet, turun lagi berat. December 2007, saya turun sehingga berat jadi 85kg dari 115kg. Dan masa ni saya disahkan pregnant lagi kali ke empat, iaitu Alesya.

Diet dan jangan putus asa

Tujuan saya share cerita sebab nak bagi sangat pada adik-adik yang badan berisi dan ada masalah PCOS ni, jangan putus asa, diet la dengan serius dan disiplin, usaha, selebihnya serah pada Allah, teori doktor itu teori ilmu perubatan, dan Allah juga mengizinkan.

Cuba turunkan berat bersungguh-sungguh.

P/s hehe masa tu desperate nak pregnant maka ada misi kena kurus cepat, sebab kejar usia meningkat masa tu, target bak pregnant sebelum umur 35, hehe dan tercapai juga. Sekarang diet asyik ke laut dalam.


Lelaki Kongsi Detik Jumpa Mangsa Dera Tepi Jalan “Riak Wajah Ketakutan, Kepala Bengkak Dengan Kesan Darah..”

Baru-baru ini tular seorang kanak-kanak dijumpai berseorangan diri di tepi jalan di Cheras Utama kira-kira jam 11.30 malam Jumaat lalu dengan badan yang penuh kesan lebam dipercayai mangsa dera.

Menurut individu yang menyelamatkan seorang kanak-kanak lelaki dipercayai berusia tiga atau empat tahun itu, Ahmad Nor Faizal Mohd Nor, 37, ketika itu dia dalam perjalanan pulang ke rumah dari kedai dengan menunggang motosikal sebelum terlihat kanak-kanak terbabit di tepi jalan.

Menurutnya, dia yang berasa tidak sedap hati berpatah semula sebelum melihat kanak-kanak itu melambai ke arahnya.

“Riak wajahnya dalam ketakutan, kepalanya bengkak dengan kesan darah selain badan turut ada kesan lebam sementara jari telunjuk tiada kuku.

“Saya ada bertanya dia hendak ke mana sebelum kanak-kanak itu memberitahu dia sesat lalu membawanya pergi makan di warung berhampiran.

“Pada masa itu, saya turut bertanya kepada orang di situ (warung) sama ada mengenali kanak-kanak terbabit namun tiada yang mengetahuinya,” katanya ketika dihubungi, semalam.

Katanya, dia kemudian memaklumkan perkara itu ke dalam kumpulan WhatsApp penduduk, masjid dan sebagainya namun semua tidak mengenali kanak-kanak itu.

“Ketika itu saya lihat keadaannya sangat teruk dengan kesan luka baru dan lama di badan selain terdapat darah pada rambutnya.

“Kaki sebelah kanak-kanak terbabit juga tempang dan apabila dia tanya dia menjawab dalam sepatah-sepatah,” katanya.

Menurutnya, lebih menyedihkan dia turut melihat ada kesan gigitan berbentuk gigi di badan kanak-kanak terbabit manakala salah satu jarinya tiada kuku dan tidak dirawat dengan baik.

“Ketika saya tanya kenapa dia dipukul kanak-kanak terbabit hanya memberitahu papa minum bir (mabuk) lepas itu dia dipukul.

“Dia (kanak-kanak itu) juga ada beritahu mamanya juga dipukul sementara kesan cedera pada kepala kerana dihentak ke dinding,” katanya.

Katanya, dia kemudian menghubungi polis untuk memaklumkan perkara itu selepas penduduk tidak mengenalinya.

“Saya sebagai seorang bapa melihat kanak-kanak terbabit diperlakukan lebih teruk daripada binatang kerana jika hendak marahkan anak pun perlu ada batas.

“Tidak kisahlah kanak-kanak itu warga asing atau tempatan, tetapi dia tetap kanak-kanak tambahan pula mukanya cuak apabila ditanya ingin pulang ke rumah atau tidak,” katanya.

Sementara itu, Ketua Polis Daerah Kajang Asisten Komisioner Mohd Zaid Hassan berkata, sepasukan anggota rondaan cegah jenayah (RCJ) dikejarkan ke lokasi menemukan mangsa di tepi jalan berhampiran sebuah apartmen sebaik dimaklumkan orang awam.

Menurutnya, pemeriksaan mendapati mangsa mempunyai kesan kecederaan di beberapa bahagian badan, tangan, jari dan dahi selain tidak menemui butiran atau dokumen pengenalan diri.

“Mangsa yang berpakaian lengkap ketika dijumpai dipercayai warga asing kerana tidak mempunyai sebarang kesan suntikan vaksin di bahu dan mangsa juga tidak memahami serta tidak dapat berkomunikasi dalam bahasa tempatan.

“Mangsa kemudian dirujuk dan ditempatkan di Wad Kanak-kanak Hospital Kajang bagi rawatan lanjut. Hasil pemeriksaan awal pegawai perubatan mendapati mangsa berada di dalam keadaan sihat dan stabil,” katanya.

Menurutnya, siasatan dibuat mengikut Seksyen 31(1)(a) Akta Kanak-kanak 2001 kerana mempunyai elemen penderaan dan pengabaian terhadap kanak-kanak.

Katanya, orang ramai yang mempunyai maklumat berhubung kejadian diminta menghubungi Inspektor Mohd Zaiyaudi Mohd Yaakub di talian 019-5355395 atau balai polis berdekatan bagi membantu siasatan.


Usah Salahkan Pasangan Jika Rezeki Tersasar. Berlapang Dada Dan Baiki Diri Inilah Kuncinya! Deep Perkongsian Wanita Ini

Kehidupan berumahtangga sememangnya mencabar buat pasangan suami isteri. Radar kehidupan pastinya lebih berubah apabila kehadiran anak pula. Ketika ini, pelbagai keperluan perlu disediakan buat anak tersayang dan pasangan. Namun, ada yang mengeluh apabila rezeki semakin kurang setelah berkahwin.

Pernah tak korang rasa, selalu ada rasa nak salahkan suami sebab rezeki keluarga makin lama makin tersasar? Kerana suami selalu solat lewat? Kerana suami susah nak belanjakan isteri dan anak anak? Suami tidak beri duit pada ibu bapa? Lalu kita berfikir, mesti suami kurang amalan rohani nya, sebab itu rezeki kami makin berkurang?
.
Ini pemikiran yang salah. Kerana salahkan orang lain kerana rezeki nya kurang yang dimana rezeki itu datang perginya hanya melalui Allah swt?
.
Tapi kenapa kita tidak melihat pada diri sendiri? Solat kita macamana? Bagaimana hubungan kita dengan mak ayah, anak anak dan adik beradik? Jiran tetangga dan kawan kawan. Aurat. Pergaulan. Bab rezeki jangan sesekali salah kan orang lain. Seolah merasakan diri kita cukup sudah amalan, dah buat dhuha, solat awal waktu, bla bla bla. Lalu menyalahkan orang lain kenapa rezeki kita boleh kurang.

Ye. Manusia sukar menerima kebenaran. Kebenaran tentang silap dari diri sendiri dari terus menyalahkan silap nya dari orang lain.

Berdoalah. Berubahlah. Bersihkan hati. Berlapang lah dada. Senantiasa lah memperbaiki diri sendiri.

Jangan aniaya orang lain, jika berhutang, bayarlah walaupun sedikit. Usah di perkotak katikkan tentang rezeki orang lain. Jaga bahasa dan jaga adab.

Amalan awak dengan Tuhan bukan untuk dipertontonkan dan dibual bicarakan. Fahamkan konsep riak dan takbur. Hati hati supaya dijauhkan dari sifat demikian.

Moga Allah sentiasa mendengar doa kita. Tidak di mana pun kedudukan awak ketika berdoa, di tempat tertinggi atau di tempat terendah, Allah tetap Maha Mendengar.

Pesanan khas buat diri sendiri. Insofff.


Kongsi Video Sambut Birthday Mak! Remy Ishak Luah Rasa Syukur, Buat Ucapan Khas Buat Doktor

Pada Ogos lalu, pelakon Remy Ishak pernah berkongsi mengenai ibunya, Basrah Md Dris mendapatkan rawatan di unit rawatan rapi jantung (CICU) Hospital Serdang dan turut meminta orang ramai mendoakan ibunya.

Terbaharu, Remy memuat naik sebuah perkongsian di laman Instagram yang menunjukkan dia dan ahli keluarga sedang menyambut hari ulang tahun kelahiran ibunya itu.

Menerusi hantaran tersebut, Remy atau nama penuhnya Mohammad Zalimei Bin Ishak itu meluahkan rasa syukur apabila ibunya sudah beransur pulih dan boleh menyambut hari ulang tahun bersama dengan ahli keluarga.

“Syukur Alhamdulillah, Mak beransur pulih, tahun ni dapat sambut hari ulang tahun yang ke-64 dengan anak-anak. Terima kasih Ya Allah,” tulisnya.

Bukan itu sahaja, Remy turut mengucapkan terima kasih pada kesemua pakar-pakar bedah, doktor dan petugas di Pusat Jantung Hospital Serdang yang bertungkus lumus membantu dan merawat ibunya.

“Jutaan terima kasih buat pakar bedah Mr Ahmadi, Mr Thonas, Mr Suman, doktor-doktor pakar dan semua petugas di Pusat Jantung Hospital Serdang yang bertungkus lumus menyelamatkan nyawa mak semasa dan selepas waktu pembedahan. Moga Allah memberi rahmat dunia dan akhirat buat kalian,” ujarnya.

Tidak terlupa, Remy turut mengucapkan terima kasih pada pengikutnya yang mendoakan kesihatan dan keselamatan ibunya tempoh hari.

“Terima kasih juga pada anda semua yang sama-sama mendoakan untuk mak tempoh hari, moga dirahmati jua.

“Fuh, 2022. What a journey,” akhiri Remy.

Meninjau ke ruangan komen, rata-rata warganet meluahkan rasa gembira apabila melihat ibu tercinta Remy sudah beransur pulih dan turut mengucapkan selamat hari lahir kepadanya. Malah, ada juga segelintir yang memuji Remy kerana menyepikan diri dari memuat naik perkongsian di Instagram demi menjaga kesihatan ibunya.

Sumber : Instagram


Chong Wei, Mew Choo Selamat Timang Anak Lelaki Ketiga! “Welcome, Third Single”

Keluarga pemain Badminton Lagenda Negara, Datuk Lee Chong Wei bertambah ceria dengan kelahiran anak ketiganya bersama isteri Datin Wong Mew Choo pada Isnin.

Chong Wei, 40, menerusi laman Facebooknya, berkongsikan khabar gembira tersebut bersama peminat selain menamakan bayinya itu sebagai Anson.

Chong Wei dan Mew Choo berkahwin pada 9 November 2012, dikurniakan anak pertama Kingston Lee, yang kini berusia sembilan tahun dan Terrance Lee, 7.

“Welcome. Third single. Much thanks to my lovely wife for all the sacrifice (Selamat datang. Perseorangan ketiga. Terima kasih tidak terhingga buat isteri tercinta atas segala pengorbanan),” tulisnya Chong Wei dalam perkongsian itu.

Terdahulu, Ikon sukan badminton negara itu pada 2019, mengumumkan persaraannya daripada sukan badminton atas faktor kesihatan.

Sementara Mew Choo, juga bekas pemain perseorangan wanita negara mengambil keputusan bersara pada 2011 selepas beberapa siri kecederaan yang melandanya.

Biarpun telah bersara daripada aksi kompetitif, kisah pasangan suami isteri itu tidak pernah lekang daripada bibir peminat sukan badminton negara.

Sumber : facebook Lee Chong Wei


“Ramai isteri Jadi Stres & Sakit Jiwa. Sebab Tu Suami Kena Pujuk, Peluk Lama-Lama Supaya Dia Tak Berjauh Hati…” -Ebit Lew

Isteri kalau merajuk bukan dia mengada-ngada tapi ada sebabnya. Kadang dia penat, terlampau penat uruskan anak-anak dan suami. Suami pula langsung tak kisah malah tak membantu. Inilah yang buat isteri berjauh hati.

Buat suami, baca tulisan Ustaz Ebit Lew ni.

Jangan biarkan isteri merajuk tanpa dipujuk, Tadi balik dari penang ke kl jalan jem. Ada seorang wanita jumpa di RNR Tapah 3.30 pagi bertanya dalam nada sedih. Saya selalu mengamuk di rumah. Marah tak tentu pasal pada anak-anak. Saya tengok muka suami rasa nak marah jer…dia menangis…24jam asyik marah jer..menjerit. marah dan pukul anak-anak..

Lepas tu saya rasa bersalah.

Bila saya dengar begini saya faham dia salah tapi dia jadi begitu kerana tekanan dan dia perlukan sokongan suaminya..saya sedih bila lihat wanita macam tu. Ya Allah…kasihan anak-anak..

Mana suami puan. Di belakang tu. Suaminya datang salam saya..suaminya cium tangan saya. Dia orang baik. Saya tak biasa orang cium tangan saya…

Hari ini isteri abang diuji oleh Allah. Abang juga sedang diuji. Segala yang berlaku kerana Allah sayang. Dia simpan kebaikan disebalik ujian dalam rumahtangga.

Saya bawanya ke belakang dan bercakap berdua..Allah sayang abang. Dia ketemukan kita. Saya dapat rasa betapa sayang isteri abang pada abang..bantulah isteri abang. Dia benar-benar perlukan abang waktu ini..

Sunnah bawa bahagia. Rasul saw yang amat kita cintai teramat menghargai wanita. Dan melayan mereka dengan baik..

Abang peluk isteri setiap hari dan cium sebelum pergi kerja. Peluk lama sikit kepala bersandar dan kata ya Allah saya sayang isteri saya. Sayangilah dia. Berilah syurga yang tinggi buatnya..

Mandi bersama isteri. Berdua-duaan dalam hidup. Rajin bantu isteri. Sebenarnya isteri perlukan sokongan dan kasih sayang suami. Sama-sama kita kahwin. Anak kita sama-sama jaga. Didik dan kasihi anak sama-sama..

Bantu cuci najis anak. Bantu jaga anak supaya isteri dapat rehat. Beri isteri rehat. Jika dapat tengok wajah isteri tidur nyenyak atau berdengkur kita gembira. Sebab itulah isteri kita yang banyak korban untuk kita..masa tu kita bantu buat kerja rumah. Sekali sekala mereka bangun setelah penat urus rumahtangga sepanjang hari, lihat rumah dah kemas. Sampah dah dibuang. Mainan anak-anak dah dikemas. Letak bunga sebelah kepala isteri. Tulis kad terima kaseh sudi terima abang yang tak tiada apa-apa. Terima kaseh jadi isteri abang yang setia.

Buat Ta’lim dalam rumah bersama isteri anak-anak. Tarik rahmat Allah dalam rumahtangga. AL-Quran dan Hadis memberi nur dalam keluarga..

Baca dengan cinta dan kasih sayang.

Paling utama jadi pendengar isteri dengan baik. Mereka benar-benar memerlukan seseorang untuk mendengarnya bila berbual dan meluahkan. Mereka tiada sesiapa melainkan kita..dengar dengan cinta dan perasaan. Dengan jiwa..pandang wajah isteri. Tenung mukanya. Pegang tangannya. Sediakan bahu jika mereka menangis. Biarkan mereka menangis sambil usap kepalanya. Gosok belakangnya.

Jangan biarkan isteri merajuk tanpa dipujuk. Peluk dia lama-lama. Buat kejutan dalam rumahtangga setiap hari…isteri yang dibiarkan tanpa dipujuk biasanya mereka akan menjauh hati dan diri. Tidur mungkin masih sekatil tapi mimpi lain-lain.

Kasihan ramai isteri jadi over stress , sakit jiwa. Sakit. Kurus…dan ditimpa penyakit kerana tekanan dalam uruskan anak-anak..

Belajarlah sayangi dan hargai mereka. Siapa tahu kerana kita buat baik pada isteri, Allah maafkan kita dan masukkkan kita dalam syurga..dia redha dengan kita. Biarlah apa orang nak kata queen control ke. Takut isteri ke. Kita buat kerana Allah dan kerana mencintai Nabi saw. Sebab tu kita diciptakan menjadi lelaki untuk memahami, menyayangi dan melindungi isteri..

Abang tu kata terima kaseh ustaz..syukur Allah temukan kita dalam jem ni. Tak larat nak gerak dah jalan jem sangat. Rupanya ada rahmat Allah. Saya akan perbaiki diri dan bantu isteri. Saya tak tahu puncanya. Baru saya faham. Terima kaseh.

Kerana kebaikan abang dan isteri Allah temukan kita. Kerana Allah tahu abang suami isteri orang baik. Tak patut orang baik dibiarkan hidup tanpa bahagia.Allah jaga orang jaga agama…

Ebit Lew


Nak Isteri Kekal Cantik Bukan Main Cakap Je, Kena La Berkorban Sikit. Suami Mohon Alert!

Siapa je yang tak sukakan kecantikan, betul tak? Tak kisah la kecantikan diri atau sekeliling, bila tengok sedap je mata memandang! Itu baru tengok sendiri, kalau orang lain tengok, maunya terpikat!

Lagi-lagi bila dah berkahwin ni, kena la cantik depan suami. Ye la takut kang nanti pula jadinya dengan kes macam-macam kat luar sana sekarang ni kan? Opss!

Fitrah emak emak ni memang suka nak berhias dan nak dilihat cantik. Lebih lebih lagi di depan suami yang dia kasihi.

Mak mak akan jadi makin cantik bila :

1. Dia diberikan bajet khusus untuk Self Care diri. Tak perlu banyak tapi yang penting cukup untuk dia merawat dan mencantikkan diri.

2. Dia diberikan masa khusus untuk memanjakan diri sendiri. Kadang tak perlu ke spa atau salon pun. Asalkan diberikan peluang dan masa memang mereka akan cari cara untuk merawat dan mencantikkan diri sendiri.

3. Dia diberikan peluang untuk Self Reward diri sendiri seperti melancong, shopping dan sebagainya. Selepas berhempas pulas menjaga pasangan dan anak anak, Self Reward ni sangat perlu untuk menjaga motivasi dalaman diri. Hilang motivasi diri, maka hilanglah seri.

4. Dia diberikan nafkah batin yang mencukupi keperluan diri. Nafkah batin ini termasuklah pergaulan yang baik dan kasih sayang yang membuatkan hatinya menjadi tenteram dan tenang.

5. Dia perlukan pasangan yang memahami psikologi dan keperluan diri seorang wanita. Perbezaan jantina membuatkan ramai wanita tidak memahami lelaki dan ramai lelaki tidak memahami wanita sedangkan ilmu memahami pasangan adalah ilmu yang sangat penting untuk keharmonian rumahtangga

Wanita dan isteri yang cantik datangnya daripada rumahtangga yang bahagia dan harmoni

-Taufiq Razif-


Takut Salah Basuh Uri Bayi Baru Lahir, 12 Langkah Ini Suami Wajib Tahu, Baru Yakin Nak Buat!

Menunggu detik kelahiran adalah suatu yang mendebarkan. Bagi yang pertama kali bergelar bakal bergelar ibu bapa tentu berganda debarannya.

Lebih merisaukan apabila mak ayah di kampung tidak dapat merentas negeri dengan situasi kes yang semakin meningkat saban hari.

Tentu kita tidak mahu membahayakan kedua ibu bapa. Jadi jalan terbaik adalah melakukan urusan berpantang di rumah sendiri. Jadi sudah tentu pelbagai persiapan perlu dilakukan agar tidak kelam kabut.

Salah satu persiapan yang wajib diketahui adalah cara membersihkan uri bayi. Biasanya orang tua lebih berpengalaman perkara ini.

Biarpun tiada hukum atau hadis menjelaskan mengenai pengurusan uri namun ia merupakan anggota badan.

Jadi seeloknya dibasuh dan ditanam agar tidak menimbulkan masalah lain. Malah JAKIM sendiri mengeluarkan hukum bahawa menanam uri adalah harus.

Jadi inilah masa untuk bakal bapa tahu cara yang betul untuk membersihkannya.

1.Sediakan bahan dan perkakas lengkap.

Antara bahan untuk basuh uri yang diperlukan itu adalah :

Uri
Garam
Asam Jawa
Kain Putih
Sarung tangan
Besen
Topeng muka

2. Baca dengan bacaan Bismillah

Setelah siap sedia semua bahan untuk basuh uri bayi ini,
Sekarang bolehlah kita mula dengan bacaan Basmalah.

3.Pakai sarung tangan dan topeng muka dahulu.

Kemudian pindahkan uri bayi daripada bungkusan ke dalam besen yang telah disediakan.

4.Lumurkan garam pada bahagian dalam uri,
Setelah itu biarkan sekejap. Proses ini adalah untuk mencairkan darah yang telah beku.

5. Bersihkan darah

Sementara tunggu darah beku itu menjadi cair. Kita basuh dulu bekas plastik bungkusan uri tadi. Buat sehingga betul-betul bersih. Sebab plastik tersebut kita akan buang ke pelupusan sampah. Buang segala lebihan darah yang wujud. Bagi mengelakkan terjadinya bau busuk. Menghindari daripada menarik benda asing. Terutamanya haiwan seperti anjing, kucing dan sebagainya.

6. Cuci dengan air bersih.

Kembali semula pada uri yang telah di lumur dengan garam tadi. Saat ini alirkan air secara terus pada uri untuk melarutkan darah. Serta memisah kotoran yang ada pada uri.
Gunakan juga asam jawa untuk proses ini.

7. Gosok permukaan uri secara keliling.

Dari luar ke dalam dengan menghala ke arah tali pusat.

8. Urut bahagian tali pusat hingga hujung.

Kemudian urut pula tali pusat dari pangkal hingga ke hujung. Supaya sisa darah yang ada dapat keluar melalui hujung tali pusat. Hati-hati kerana proses ini boleh buat darah terpercik ke muka.

9. Toskan sekejap

Setelah selesai langkah di atas, sekarang ini gosok pula pada bahagian dalam uri. Buat secara perlahan-lahan. Lakukan proses ini dengan lemah lembut. Bagi mengelakkan uri tidak terkoyak. Jika bahagian dalam terkoyak, dikhuatiri akan terlerai segala isi uri. Setelah siap, toskan sekejap.

10. Tunggu sebentar air turun kering

Sementara menunggu lebihan air turun, bentang kain putih untuk langkah terakhir
Proses membalut ( bungkus ).

11. Bentang kain putih

Setelah uri siap ditoskan, letakkan uri di atas kain putih yang telah dibentangkan.
Taburkan garam ke bahagian dalam uri secara menyeluruh. Macam yang saya tunjuk di bawah ini.

Peringatan keras!
Jangan diletakkan benda asing dalam uri. Seperti paku, pensil, besi, gunting dan sebagainya. Melainkan jika ada unsur saintifik yang kukuh. Sebagai contoh meletakkan garam atau limau nipis. Bagi membantu untuk hilang bau darah atau bahan bagi uri tersebut menjadi cepat kecut.

12. Tanam uri

Alhamdulillah kita sudah pun sampai pada langkah yang terakhir,
Ikatlah bungkusan uri tadi dalam bentuk bunjut dengan kemas.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


5 Warna Ini Paling In Untuk Tampil Sedondon Di Hari Raya

Wah, nampaknya ramai yang sudah mula merancang busana yang bakal digayakan Aidilfitri tahun ini. Rekaan dan rona menarik dengan variasi fabrik dan jahitan berkualiti, koleksi baju melayu, baju kurung, jubah dan tudung, samping serta songkok pasti memenuhi citarasa dan keperluan anda sekeluarga. Di MYDIN, segalanya mudah untuk anda!

Sudah pasti penampilan sedondon menjadi pilihan ramai keluarga. Jadi, anda sekeluarga tidak perlu tercari-cari kerana di gedung pilihan ramai MYDIN, pelbagai pilihan busana indah dan menawan tersedia untuk anda! Dalam mencari busana yang sesuai, pilihan warna memainkan peranan. Jom cuba tip di bawah ini:

Anda keluarga yang cool dengan gaya eksklusif rona biru ini. Pilihan fabrik juga patut dititkberatkan. Pilih yang tidak mudah kedut kerana rona terang sebegini membuatkan baju anda mudah nampak andai berkedut. Jadi, tidak ada masalah untuk keluar beraya biarpun sampai ke petang.

Ungu antara warna yang menjadi pilihan saban tahun, baik ungu lembut mahupun gelap.Tidak perlu satu tona warna untuk sedondon. Baru nampak variasi, sedikit sentuhan rona tersebut pada busana anak mahupun ibu sudah memadai. Sebagai contoh, gandingan busana rona ungu gelap ini bersama rona grey menyempurnakan penampilan anda sekeluarga.

Cukup terang dan dari kejauhan sudah kelihatan, namun merah antara warna yang sentiasa ‘in’. Selain baju kurung, si ibu boleh cuba gayakan dress potongan moden yang ditambah dengan taburan manik mahupun sulaman ringkas. Jangan terlalu sarat kerana warna sudah menyerlahkan penampilan anda sekeluarga.

4. Pastel

Pastel merupakan warna yang cukup sesuai dan manis untuk digayakan. Warnanya yang lembut mudah untuk digandingkan bersama dengan aksesori, khususnya hijab. Nak lagi menarik cuba selendang dari Mikayla yang terdiri daripada fabric jenis chiffon, Crepe mahupun sutera. Sesuai dan mudah untuk digayakan.

Rona ini sesuai dipadankan dengan semua jenis warna.Pilihan fabrik jenis chiffon yang ditaburi manik menyerlahkan gaya ibu dan anak. Fabrik jenis ini tidak mudah kedut  apabila dipakai waktu solat selain senang digosok dengan menggunakan steam iron.


Pembuli Terhadap Anak Tanpa Sedar, Ustazah Asma Bagi Pencerahan!

Perkongsian yang cukup bermanfaat daripada Ustazah Asma Harun wajar diambil perhatian.

Beliau ada berkongsi berkaitan tingkah laku kita sebagai ibu bapa yang tanpa sedar rupanya boleh menjadi pembuli kepada anak sendiri.

Jom renung-renungkan agar perbuatan tersebut kita tidak ulangi lagi.

Renungan sebelum tidur malam ini, tanpa sedar, antara pembulian Ibu Ayah terhadap anak-anak adalah ;

a) Membezakan kasih sayang, perhatian dan penghargaan. Lalu mereka rasa diri tidak disayangi atau dibenci.

b) Pembahagian kerja rumah yang tidak seimbang. Akan lahir ketidakpuasan hati yang terpendam, kerja dilakukan dengan terpaksa.

c) Membanding-bandingkankan antara anak-anak, akan membuatkan diri rasa serba kurang atau akhirnya akan hilang keyakinan terhadap potensi diri.

d) Membuka aib atau menyebut kesilapan dan kekurangannya depan adik beradik atau orang luar. Mereka akan hilang percaya dan hormat pada diri kita.

e) Mengungkit-ungkit kebaikan dan pengorbanan yang kita lakukan, seolahnya mereka itu beban.

Hati-hati ibu ayah, bimbang ada dendam yang sangat panjang mengeruh dan meretakkan hubungan adik beradik, walau setelah kita mati ia tetap berterusan. Kisah lama terus diungkit bila ada sesuatu yang berlaku.

Terimalah hakikat bahwa Allah ciptakan anak-anak sangat berbeza, mereka adalah anugerah yang terindah bila dididik dengan fitrah, jika tidak ia menjadi musibah yang membawa fitnah.

Sebagai muhasabah, banyaknya salah silap kita sebagai ibu ayah berbanding salah anak, perangai yang kita tidak suka pada mereka mungkin datang daripada kita juga.

Kita memang tak mampu jadi ibu ayah yang sempurna, sekurang²nya jadilah ibu ayah yang baik. Akui kesilapan dan kelalaian, jika mampu minta maaf, dan mulalah dengan perubahan diri, insyaAllah anak turut berubah.

Esok pagi, niat dan doa untuk jadi ibu ayah yang baik, ketiaadannya dicari, kepulangannya dinanti-nanti, pemergiannya dirindui. Kita jadi mulia atas pangkat sebagai Ibu Ayah kerana adanya mereka, sebab itu anak-anak itu pelengkap hidup kita Dunia dan Akhirat.


“Projek Deko Dapur Hujung Minggu.” Lelaki Ni DIY Pintu Kabinet, Guna Wallpaper Untuk Nampak Baru, Jimat Kos!

Dalam perkongsian tersebut, lelaki ini mengambil inisiatif untuk deko sendiri bahagian dapur atas permintaan isterinya. Jom lihat bagaimana hasilnya, boleh cuba sendiri di rumah nanti.

Alhamdulillah selesai projek deko dapur..projek hujung minggu..buat sikit2..terima kasih kat encik suami gigih layan kehendak bini yg nk tukar wajah dapur slpas berbulan2 follow group deko ni..berkobar2 semangat dibuatnya.

Baiklah atas permintaan ramai..ni sy share kan link yg terlibat dlm proses deko dapur sy ni

1) Pintu kabinet (shoopee) 102rm

2)kayu frame pintu : hardware

3) kitchen cabinet conceal door (yg ni tuk lekatkan pintu dapu) rm 0.89

4)cat dapur :kedai cat

5) wallpaper kabinet (shoopee) yg ni dari china tp amik masa 6 hari je dia pos..bagus seller ni..very fast postage
6)pemegang pintu kabinet (shoopee) rm 1.00

7)Bidai tingkap : kedai Mr Diy.

8) Wallpaper wallbrick dapur (wallpaper ni ade byk lebih..sesiapa berminat boleh la beli dgn saya.

1. Ini adalah sinki kami dari mula2 kami beli rumah ni x pernah pasang pintu kabinet..tetiba rasa semangat plak nk pasang sendiri..sbb tanya dah tukang kabinet..besar ni dlm 800rm..so gigih encik suami nk buat sendiri katanya.

2. Bermula lah projek DIY pintu kabinet..

3. pintu kabinet ni kami beli di shoopee jer..bagi je ukuran yg kita nak..nnt diorg anta mengikut ukuran kita bagi tu..satu pintu 30 rm..so 3 pintu+ postage =102rm saja..

4. Tebal pintu ni..boleh tahan berat dan tebal nya..

5. kabinet lama yg nak kena makeup dgn wallpaper kabinet..ini pon kami beli kat shoopee..puas hati sbb berkilat2 kabinet kami lepas kena balut

6. Maaf ye bersepah

7. Dapur sblm di cat.

8. Alhamdulillah siap lah dapur kecil kami..bahagian tile tu sy lekat dgn wallpaper brick dari shoopee..


Kecilkan Perut Berhasil Bila Amal Minum Ni. Mudah &  Sedap Rasanya!

Masalah perut buncit sering membuatkan orang perempuan berasa tidak selesa. Apatah lagi, disebabkan perut yang terlihat ‘maju kehadapan’ sering kali dikatakan mengandung.

Bila kerap kali ditegur berkenaan berapa usia kandungan, terasa malu pun ada.

Jadi sebaiknya usahakan untuk amal minum air ini untuk membantu mengecilkan perut dan sekali gus terlihat langsing.

Apakah caranya itu, ikuti perkongsian daripada Jes Tham. Semoga bermanfaat.

Hari ni saya nak share sikit tentang khasiat pada biji selasih. Antaranya:-

* Dapat menahan rasa lapar
* Membantu mengecilkan perut yg buncit
* Menurunkan berat badan
* menguatkan imun system dlm bdn
* Menyembuhkan sembelit & perut kembung
* Mampu mengubati batuk
* Meredakan stress
* Meredakan gangguan pernafasan ( asma & bronchitis )
* Menurunkan kadar gula dalam badan
* Menguatkan tulang
* Menyembuhkan sakit gigi dan kepala dan byk lagi.

Sila merujuk kepada Mr Gugel utk info selanjutnya.

Saya buat sebab nak kurus dan kecilkan perut yang buncit … Semoga berjayalah. Baru start semalam..

Ni dia Lemon Biji Selasih kurang manis dan suam suam. Saya saja nak mix lemon sebab nak habiskan stok lemon di rumah.

Kepada anda yg nak cuba ni caranya:-
Sediakan segelas air biasa dan masukkan satu sudu makan biji selasih. Tunggu sampai kembang sepenuhnya. Buat satu kali sehari sahaja. Selamat mencuba.

Sumber : Jes Tham


“Tetap Rasa Gementar Walaupun Ini Kali Kedua.” Menghitung Hari, Siti Nurhaliza Bakal Lahir  Bayi Kedua Awal Ramadan!

Umum mengetahui, penyanyi nombor satu negara bakal melahirkan bayi keduanya tidak lama lagi.

Dalam satu perkongsian, Dato Seri Siti Nurhaliza Taruddin memberitahu bakal bersalin pada awal ramadan ini.

Berita itu dikongsikan ketika ditemui dalam majlis pelancaran Wafer Emas Edisi Khas Jubli Siti 25 tahun dengan kerjasaam YaPEIM Gold bertempat di Muzium Kesnian Islam baru-baru ini.

“Insya-Allah jika tiada aral, ini adalah acara terakhir saya hadiri sebelum bercuti panjang sebelum melahirkan anak kedua saya yang tinggal beberapa hari sahaja lagi.

Saya dijangka akan melahirkan bayi pada awal ramadan,”ujarnya dalam satu laporan oleh Astro Gempak.

Ditanya perasaaannya kini yang akan menempuh sekali lagi proses bersalin, ujar ibu kepada siti Aafiyah ini, seperti mana wanita lain dia juga turut berdebar.

“Semua wanita mempunyai pengalaman yang sama untuk menempuh proses bersalin. begitu juga saya. Walaupun ini kali keduia namun perasaan gementar itu sama seperti yang saya alami ketika melahirkan Aafiyah.

Siti kini sedang sarat hamil anak kedua dan dijangka bakal berehat panjang sehingga selamat melahirkan bayi lelaki seperti yang dikongsikan sebelum ini.


Pengalaman Ibu Ayah Masa Kecil Buatkan Anak Manja. Pakar Ini Jelaskan Kesannya

Anak anda manja walaupun sudah berusia lima tahun? Lebih merisaukan apabila anak tidak tahu berdikari. Istilah ‘manja’ mempunyai makna yang negatif dalam konteks sosial. Ia boleh ditakrifkan sebagai sikap memberi kasih sayang yang terlalu berlebihan dalam fasa awal mengasuh anak-anak. ‘Anak manja’ sering merujuk kepada anak yang cenderung menunjukkan sikap menuntut perhatian yang berlebihan dan ingin dilayani tanpa memperdulikan orang lain. Sikap ini tidak dapat dibendung oleh ibu bapa kerana keliru antara perasaan sayang anak atau manjakan anak.

Sikap manja secara alaminya timbul pada usia setahun lebih apabila bayi mula membina hubungan sosial dengan orang-orang di sekitarnya. Sekiranya sikap manja dituruti oleh ibu bapa sehingga usia tiga hingga empat tahun, akan menghasilkan sikap memberontak (tamper tantrums) atau sikap terlalu bergantung (clinging). Pada usia lima hingga enam tahun, jika berlarutan akan mempengaruhi perkembangan emosi, sosial dan juga intelek anak-anak kerana pada tahap umur tersebut anak-anak mula berinteraksi dengan persekitaran yang lebih luas seperti di taska atau tadika.

Untuk mengetahui bagaimana situasi ini terjadi. Ikuti ulasan daripada Dr Surayah Zaidon, Jurulatih Pendidikan Awal Kanak-Kanak.

FAKTOR PENYEBAB

Umumnya disebabkan corak asuhan daripada kecil yang menyebabkan anak menjadi manja. Ikuti selanjutnya faktor penyebab anak menjadi manja.

1.Terlalu berlebihan sayang anak.

Ibu bapa tidak mahu anak merasa ‘susah’ atau beranggapan sepatutnya lakukan segalanya untuk anak. Kemungkinan juga ibu bapa tidak yakin anak mampu melakukan sesuatu dengan sendiri.

2.Kurang tegas dalam mengasuh

Ibu bapa kurang tegas dalam usaha mengasuh atau mendidik anak. Akibatnya sejak kecil kemahuan dan kehendak anak dituruti dan dibiarkan membuat sesuka hati tanpa ditegur. Akhirnya jadilah ‘anak yang tidak mendengar kata’ iaitu ibu bapa menjadi ‘pak turut’ kepada anak-anak mereka.

Ibu atau bapa pernah diasuh dengan corak asuhan authoritarian (kawalan yang ketat,tidak bertolak ansur atau fleksibel dengan anak). Mereka tertekan semasa membesar, jadi beranggapan untuk anak sendiri, mereka perlu memberikan the best iaitu dengan memanjakan anak mereka.

Ibu bapa yang sibuk beranggapan kekurangan masa berkualiti dengan anak dapat digantikan dengan menurut segala kemahuan anak.

KESAN MANJA KEPADA PERKEMBANGAN

Akibat sering mendapat apa yang dimahukan atau bebas berbuat sesuatu mengikut kehendak hati, anak-anak menjadi:

1.Kurang berdikari atau kurang keinginan atau perasaan untuk melakukan sesuatu dengan sendiri. Anak ini akan mengharapkan dan mendesak orang lain untuk mengambil tanggungjawab yang diberi.

2.Sering bergantung kepada orang lain dalam apa sahaja.

3.Tiada atau kurang keyakinan diri menyebabkan kesukaran dalam menonjolkan potensi diri.

4.Kurang keinginan untuk membuat eksplorasi yang akan menjejaskan perkembangan inteleknya.

BAGAIMANA UNTUK MENGATASINYA

Bagi membendung kesan kemanjaan yang akan mempengaruhi jati diri dan hubungan sosial anak-anak apabila meningkat remaja, terdapat beberapa faktor yang ibu bapa perlu ambil peduli.

1.Ibu bapa mesti sedar kesilapan mereka dan beriltizam untuk memperbaiki corak pengasuhan anak.

2.Kedua-dua ibu bapa perlu konsisten dalam mengamalkan ketegasan dalam mengasuh anak-anak.

3.Membimbing anak-anak sedikit demi sedikit untuk bersikap lebih berdikari. Contohnya oleh dimulakan dengan meminta anak menyuap makanan atau memakai baju mereka sendiri tanpa bantuan. Dengan cara ini, anak-anak mula membina kepercayaan bahawa mereka mampu berdikari.

4.Mempercayai dan memberi kepercayaan kepada anak-anak akan kemampuan mereka untuk melakukan sendiri perkara-perkara yang bersesuaian tahapumur mereka. Ibu bapa perlu sabar kerana anak-anak mungkin memerlukan masa untuk boleh membuat sesuatu secara sendiri dengan baik.

5.Memberi peluang kepada anak-anak untuk bersosial dengan rakan sebayanya (contoh menyertai kumpulan bermain; play group) seawal usia dua tahun supaya pengalaman bersama rakan sebaya dapat membentuk kemahiran bersosial yang positif.


“Mama, Saya Nak Ikut Kawan Pergi Desaru…”- Jaga Anak Perempuan Bukan Mudah, Mana Dia Pergi Bawa Maruah Keluarga!

Orang dulu-dulu selalu ulang-ulang kata mengatakan bahawa jaga anak perempuan ini lebih sukar, kemana sahaja dia pergi akan membawa maruah keluarga. Apatah lagi melihat cabaran membesarkan anak remaja masa kini, nyata berganda kerisauan ibu ayah jadinya.

Umpamanya kisah yang dikongsikan oleh seorang ibu ini, ustazah Rohamiah Muda di akaun facebooknya meluah rasa kerisauan bila anak perempuannya meminta izin bercuti bersama kawan-kawan.

Biarpun anak perempuannya sudah besar, namun di hati ibu tetap gusar apabila anak tidak di depan mata. Hanya kata-kata nasihat dititipkan buat anak perempuannya agar pandai jaga diri. Selebihnya Allah jualah yang memelihara anak perempuannya itu.

Anak Minta Izan Ke Desaru

“Mama, saya nak ikut kawan pergi Desaru,” kata Kakak Izzati beberapa hari lepas.
“Buat apa?” tanya saya.
“Saja. Kawan ajak.”

Sambil berfikir dan mencari alasan, saya menjawab, “Mama tanya papa dulu ya.”
“Ala …” jawab Kakak seperti ada nada kecewa.

Boleh Bersyarat

Dalam hati sebenarnya saya tidak izinkan dia pergi. Bimbang tanpa pantauan.

“Mak kawan saya pun ikut juga. Dia yang pandu kereta. Ada seorang lagi kawan saya ikut,” Kakak Izzati terus merayu.

Selepas berfikir, saya menjawab, “Boleh dengan syarat. Pakai baju sopan, jangan leka dan jaga adab.”

“Okey!” jawab kakak ceria.

Saya melihat ada sinar di matanya. Seronok!

“Mama …” ucap kakak dengan memandang saya sambil senyum.
“Nak apa lagi?”
“Nanti nak duit sikit, sebab nak kena bayar.”
“Ya lah.”

Terfikir Menarik Semula Keizinan

Beberapa hari kemudian, kakak bersuara, “Mama, nak beli baju.”
“Nak buat apa?”
“Nak pergi Desaru nanti nak mandi. Nak kena pakai baju ‘jesy’,” kata Kakak Izzati.
“Nak mandi? Tempat terbuka ke tak?”
“Tak tahu.”

Ketika ini saya mula terfikir untuk menarik semula keizinan. Tapi, saya sudah beri keizinan, saya tetap membuat syarat.
“Ada ke baju ‘jesy’ yang labuh?” tanya saya.
“Ada.”

Hati seorang ibu, tetap tidak tenang dengan permintaan anak.
Pergi dengan kawan, bimbang tindak tanduknya tidak terkawal.
‘Ya Allah, jika perkara ini tidak baik bagi anakku, Engkau jadikan sebab untuk batalkan program ini,’ doa saya dari hati yang paling dalam.
Selepas sediakan keperluan Kakak Izzati untuk ke Desaru, saya serahkan urusan ini kepada Allah.

Akhirnya Hati Sangat Lapang

Tiba-tiba semalam, Kakak Izzati berkata, “Mama, kawan saya beritahu, dia tak jadi nak ke Desaru sebab mak dia nak pergi ke K.L.”
“Oh, ya?”

Dalam hati, saya ucapkan alhamdulillah.
Saya ceritakan kepada Kakak Izzati tentang doa saya. Dia ketawa. Sebab dia tahu saya agak susah untuk lepaskan dia keluar bermusafir bersama kawannya.
Subhanallah.

Hati saya sangat lapang selepas Kakak Izzati maklumkan berita itu.
Allah Maha Mendengar dan Maha Mengetahui apa yang terbaik untuk hamba-Nya.
Sungguh. Menjaga anak perempuan lebih sukar. Ke mana dia pergi, dia membawa maruah diri dan keluarga.

Moga Allah terus pelihara anak remaja kita. Semoga mereka teguh dalam beragama. Amin


Jika Mahu Anak Jadi Hebat, Berhenti Menakutkan Mereka. Awas, Kesan Kata-Kata Ibarat Doa!

Anak-anak ibarat kain putih, sebagai ibu bapa kitalah yang mencorakkannya. Semasa seseorang bayi itu lahir, mereka mempunyai potensi untuk menjadi seorang genius.

Jika seorang bayi itu tidak cacat maka dia mempunyai segala yang di perlukan untuk dia boleh menjadi cemerlang. Jika otaknya dirangsang dengan sempurna, dia pasti boleh mencapai tahap genius.

Menurut Dr Rozieta Shaary atau lebih dikenali sebagai Ibu Rose yang juga Parenting Guru, ibu bapa cemerlang yang mahu membina anak-anak yang positif perlu melihat anak-anak mereka yang masih kecil sebagai seorang yang berkebolehan, cekap dan berjaya bila dewasa nanti.

“Saya suka membuat andaian yang mudah difahami untuk menerangkan lagi perkara ini. Sekiranya kita andaikan anak kecil itu seperti sebuah kereta, maka semasa dia baru lahir, dia adalah ibarat sebuah kereta sport yang boleh meluncur laju dan mempunyai kapasiti enjin yang besar. Namun jika pemandunya tidak menggunakannya dengan sepenuhnya, tidak ada guna kuasa yang ada pada kereta itu.

Untuk menjadi juara , ibu bapa dan anak mesti dapat bertahan hidup di dalam dunia penuh cabaran ini. Ini memerlukan kekuatan disiplin yang tinggi terutamanya bagi ibu bapa. Ibu bapa mesti mengawal diri dan senantiasa memastikan diri memberi input yang baik kepada anak-anak.

Pertama, ibu bapa mesti mengawal perkataan yang keluar dari mulut. Jika mahu anak jadi berani, berhentilah menakutkan mereka. Jika mahu anak menjadi baik, berhentilah mengatakan mereka jahat. Jika mahu anak yang berdisiplin, berhentilah mengatakan mereka itu ‘ hyperactive’. Perkataan yang keluar daripada mulut kita akan memprogramkan otak anak-anak kita,” ujarnya lagi.

Bila perkataan itu terlalu kerap dia kaitkan kepada anak itu, maka anak itu akan mengambilnya sebagai milik dia. Dia akan mengaitkan imej kendirinya dengan perkataan itu. Bila itu sudah menjadi miliknya, maka menukarnya menjadi payah. Pada peringkat ini, ia bukan sekadar mental sahaja, tetapi jiwa juga terlibat.

“Terdapat ibu bapa yang tidak suka menggunakan perkataan positif kepada anak-anak mereka contohnya, comel, bijak, rajin, cantik dan sebagainya. Kononnya pada pendapat mereka, anak-anak yang selalu dipuji akan bengkak kepala mereka. Nanti, anak akan menjadi bongkak.

“Memuji sebenarnya tidak meninggalkan kesan negatif jika dilakukan dengan betul. Contohnya, jika anak itu bijak, katakan dia bijak dan kemudian tanya dia mengapa dia suka menjadi bijak. Semasa itu semaikan nilai-nilai murni untuk menjadi pendorong dia untuk menjadi bijak. Contohnya, dia menjadi bijak dan suka belajar kerana dia mahu menolong orang lain menjadi bijak juga. Walaupun pada usia yang masih kecil. Janganlah membandingkan kebijaksanaan dia kelembapan budak lain pula. Kemudiannya memuji dia melangit tinggi. Inilah yang membawa takbur.

Jika mereka tidak suka bergaul dengan orang lain, janganlah itu sahaja yang disebut berkali-kali. Jangan pula mengait perkara itu sebagai peribadinya. Gunalah perkataan yang boleh memprogramkan dia untuk suka bergaul.

“Contohnya, ” Fia, suka berkawan, nanti bila Fia dah kenal kawan, Fia suka bermain dengan dia, kan?” Ini menyediakan anak itu untuk menerima identiti asing ini dan menjadikannya hak dia. Gambaran ini disemaikan di minda mereka sedari kecil lagi,”ujar Ibu Rose lagi.

Mempunyai imej kendiri yang positif adalah perisai yang paling penting untuk berjaya hidup di dalam dunia yang penuh negatif ini. Oleh itu adalah amat penting bagi ibu bapa membina imej kendiri yang positif di dalam anak kecil mereka. Janganlah mengaitkan perkara-perkara yang negatif dengan diri anak-anak.


Rupanya Nak Makan Pisang Pun Kena Ada Ilmu. Doktor Ini Jelaskan Sebabnya.

Rupanya makan pisang ni, kena ada ilmu. Tahap ranum atau tidak pisang akan melambangkan kesihatan pisang itu. Jika selama ini kita hanya makan pisang untuk khasiatnya. Tetapi melalui perkongsian doktor ini menjelaskan lanjut mengenai tahap manfaat pisang.

PISANG MUDA, PISANG RANUM

Bila makan pisang, ramai akan bedal saja kan asal sedap. Macam saya sendiri, lebu ranum sangat tak suka. Kalau putik muda sangat kelat pulok. Sedang-sedang pilihan hati..rupanya paling sihat dan selamat!

Makan pisang pun sebenarnya kena tengok level masak ke tak dan ejas dengan keserasian perut kita serta apa aim kita untuk kesihatan.

Ini petuanya:

PISANG HIJAU TAK MASAK
1. Time kelat ni kandungan serat sangat tinggi. Serat tinggi ini susah di cerna perut kita. Kuman perut akan makan pisang susah cerna ni. Jadi pisang hijau memang prebiotik (makanan kuman usus) yang bagus. Paleo diet dulu-dulu fenomena kerepek pisang tanduk (plantain) sebab ni lah.

2.Bagusnya pisang hijau ni juga ialah sebab rendah FODMAPs Jadi jika anda ada alah FODMAPs elok lah elakkan pisang masak supaya tak kembung.

3.Masalah satu je pisang hijau ni. Sebab susah cerna, jadi mereka yang ada masalah kembung seperti SIBO, IBS dan masalah pencernaan lain molek lah elakkan dulu awal-awal rawatan pemulihan ya.

PISANG MASAK
4. Lagi masak pisang ni, antioksida lebih tinggi sebab lagi lama hidup. Paling penting, pisang masak lebih sedap..sebab kandungan gula makin tinggi.

Tapi orang sakit diabetes kena hati-hati sebab kandungan gula sebijik pisang ni dalam 12gram ye.

5. Makin masak pisang yang tak bestnya, ialah kandungan ejen saraf DOPAMIN dan SEROTONIN dalam pisang ni berkurang. bahan ni penting untuk perasaan “pleasure” dan “rewarding” serta penting untuk pergerakan badan. Kalau kekurangan dopamine badan gerak tersekat-sekat macam orang parkinson.
Serotonin pula hormon yang kawal mood serta penting untuk buat hormon tidur, melatonin. Orang anxiety, depression dan insomnia didapati kekurangan serotonin biasanya.

6. Orang ada angin, saraf dan badan jadi sensitif…orang tua-tua kata angiinnn..Molek lah jangan banyak makan pisang ranum sangat sebab tinggi ejen saraf HISTAMIN. Orang ada angin, perut dia rosak jadi enzim yang proses histamin dah kurang efisyen..Jadi histamin kumpul banyak dalam badan sebabkan radang dan alahan…angin-angin sana-sini. Mengikut pengalaman klinikal saya, jenis pisang emas dibawa belayar, masak sebijik atas peti paling “angin”. Pisang berangan okay sikit.

Jadi nak makan masa hijau ke..masa masak? Tepuk dada, tanya selera.. Tengok tahap kesihatan lah jugak ye.
Makan beringat sikit kang perut sakit, badan menjerit.


Cikgu Ini Pesan 5 Perkara Ibu Bapa Kena Buat Supaya Elak Kesesakan Depan Sekolah. Alert Hal Ni.

Khamis minggu ni sekolah akan dibuka buat tahun 2020. Tentu ramai ibu bapa akan mengambil cuti pada hari berkenaan untuk meraikan anak-anak memasuki persekolahan.

Lazimnya situasi ini berlaku kepada ibu bapa yang mempunyai anak darjah satu. Malah tentu sesak jalan raya apabila ibu bapa teruja untuk menghantar pada hari pertama.

Namun, untuk mengelak kesesakan berlaku dihadapan sekolah, boleh ikuti panduan oleh guru ini.

Ikuti perkongsian ini.

Kesesakan di depan sekolah boleh dikurangkan jika,

1) Bagi duit kecil siap-siap di rumah. Tidak lah masa sampai depan pagar sekolah baru nak cari duit dan bagi.

2) Peluk cium anak awal-awal di rumah. Sampai depan pagar cukup bersalam dan anak terus pergi.

3) Tak perlu nak melambai anak dan lihat dia berjalan sampai hilang dari pandangan. Berderet lagi kenderaan lain nak hantar anak mereka.

4) Jika ingin hantar anak, tolong parking di tempat yang sesuai agar tidak menghalang lalu lintas, tidak bertindan. Biar jauh sikit pun, kemudian jalan bersama-sama pimpin tangan masuk pagar sekolah.

5) Nak berpesan suruh makan bekal makanan ke, bagi tumpuan dalam kelas ke apa pesanan berharga sekali pun, pesan awal-awal dari rumah dan sepanjang perjalanan ke sekolah. Jangan dah berhenti depan pagar baru nak bagi amanat dan pesanan yang berjela panjangnya.

6) Jangan letak beg anak dalam bonet belakang melainkan ia satu keperluan. Dah memakan masa pula nak keluar kereta ambil beg sedang parent lain beratur panjang nak drop anak mereka.

Haaa, itu antara tips yang boleh kita amalkan agar memudahkan urusan semua orang dan mengurangkan kesesakan di depan pagar sekolah.

Maklumlah, satu sekolah ada beribu murid. Kalau semua nak singgah lama-lama untuk bagi duit, peluk cium, lambai-lambai, amanat dan pesanan pula, memang akan mengambil masa dan menyebabkan kesesakan bertambah teruk.

Kita mampu mengubahnya.

Kredit: Mohd Fadli Salleh


Nampak Remeh, Tapi Boleh Undang Bahaya! Ibu Ayah Duduk Rumah Tinggi Semak Aspek Keselamatan

Kalau diperhatikan, kebelakangan ini banyak kes yang melibatkan anak-anak terjatuh bangunan rumah yang tinggi.

Tidak ketinggalan, baru-baru ini kita dikejutkan berita seorang kanak-kanak lelaki berusia 11 tahun ditemui meninggal dunia oleh bapanya sendiri selepas dipercayai terjatuh dari tingkat empat sebuah flat.

Bagi mengelakkan bertambah lagi jumlah kes seperti ini, jom ibu bapa ambil penting beberapa aspek keselamatan ini terutamanya yang ada anak masih kecil supaya tidak berulang lagi kemalangan seperti ini.

Keselamatan balkoni

Ini adalah tip untuk memastikan keselamatan di rumah pada bahagian balkoni:

 #1. Jauhkan bangku, meja dan kerusi daripada pagar balkoni
Ia adalah satu naluri biasa pada kanak-kanak yang ingin memanjat pagar atau perabot untuk melihat pemandangan yang lebih baik. Namun dalam masa yang sama, ia meningkatkan risiko untuk anak terjatuh.

Jika kawasan balkoni anda terhad, sebaiknya biar ia berada dalam keadaan tanpa perabot. Cuma bawa keluar beberapa kerusi jika ingin melayan tetamu di sana.

#2. Waspada jarak antara palang pagar balkoni
Jarak antara palang bar di balkoni seharusnya tidak boleh melebihi 4 inci. Ia bertujuan untuk menghalang kanak-kanak walaupun bersaiz kecil untuk melepasi pagar tersebut.

Sekiranya ketinggian balkoni adalah lebih daripada 1 meter di atas paras tanah, ia mesti lah mempunyai pagar atau penghadang.

Ini bermakna jika anda tidak tinggal di kondo atau pangsapuri, tetapi mempunyai teres bertingkat, ia harus mempunyai pagar.

American Academy of Pediatrics (AAP) mencadangkan agar ketinggian pagar balkoni haruslah sekurang-kurangnya 3 kaki atau 1 meter.

3. Pintu ke balkoni sentiasa berkunci, penting untuk penjagaan kanak-kanak
Anak-anak pada masa ini bijak-bijak belaka, malah yang masih kecil sekali pun ada kalanya sudah pandai untuk membuka pintu yang berkunci. Jadi penyelesaian terbaik adalah untuk memasang 2 jenis kunci yang berbeza.

Jika pintu ke balkoni jenis pintu gelangsar atau sliding door, anda boleh meletakkan papan penyelak pada landasan pintu untuk mengelakkan daripada terbuka.

Keselamatan di bahagian dapur

Kebanyakan jenis rumah yang diubah suai atau unit kondo menggunakan susun atur terbuka, menjadikan kawasan seperti dapur mudah diakses untuk semua individu termasuk kanak-kanak.

#1 Jadi pastikan pisau dan peralatan dapur lain diletakkan jauh daripada capaian anak.

#2 Sekiranya perlu, pasang kunci dan selak kalis kanak-kanak (kid-proof lock & latches) pada kabinet dan rak – terutamanya yang menyimpan peralatan berbahaya atau bekalan pembersih seperti peluntur atau semburan beracun.

#3 Gunakan stove guard untuk menutup atau mengunci tombol dapur masakan, pastikan setiap pemegang periuk atau kuali dialihkan ke belakang untuk mengelakkan ia mudah dicapai anak semasa sedang memasak.

#4 Anda juga boleh memasang pengadang sudut pada meja dan kaunter dapur.

Keselamatan di rumah #Bahagian tingkap

Berikut antara aspek keselamatan pada tingkap di rumah, sentiasa pastikan semua tingkap agar:

Keselamatan Lain

#1 Anda boleh letakkan tikar getah pada lantai bilik air terutamanya di bahagian pancuran mandian atau tab mandi untuk mengurangkan lantai daripada licin.

#2 Pilih pemanas air yang mempunyai peranti anti-panas atau pasangkan peranti tersebut pada kepala pancuran mandian untuk memastikan kulit anak tidak melecur atau terkena air yang terlalu panas.

#3 Paling penting, jangan pernah meninggalkan anak di dalam bilik mandi tanpa pengawasan.

#4 Lindungi palam elektrik, aspek keselamatan di rumah yang penting. Pastikan setiap palam atau soket elektrik dilindungi menggunakan pelindung keselamatan untuk mengelakkan anak daripada memasukkan jari.

#5 Wayar juga perlu dipastikan sentiasa kemas dan tidak berselirat di lantai – jauh daripada jangkauan anak-anak.

Tip terakhir dalam memastikan keselamatan anak semasa di rumah adalah dengan mengajar mereka mengenai aspek keselamatan dan mematuhi peraturan apabila berada di kawasan dengan pagar balkoni.

Tetapkan beberapa peraturan asas seperti:

Balkoni adalah kawasan terlarang untuk bermain melainkan bersama individu dewasa
Dilarang memanjat pagar balkoni atau perabot yang terletak di sana.

Semoga perkongsian ini bermanfaat untuk semua.


Taktik Baru Scammer Guna ‘Courier‘, Rupanya Ramai Terkena. Ambil Iktibar!

Sejak akhir-akhir ni ramai yang kongsi kisah terkena scammer.

Terbaru melalui penghantaran barang ke rumah.

Ikuti perkongsian ini agar jadi iktibar. Hati-hati ye bagi yang suka beli barang secara atas talian.

Taktik baru scammer  terkena dah husband ngn saya harini

Kronologi ;

Lebih kurg pukul 6:30 petang tdi. Husband dpt call drpd courier ninjavan kata nk hantar brg and so on.

Pukul 6:55pm gitu abg courier sampai and minta husband kita yg sgt baik hati ni Faris Furniture bayar rm99 ringgit sbb brg COD

Husband tk syak apa2 sbb mmg tgah tggu brg online. Tpi dah sikit pelik sbb brg apa pulak rege rm99 ni. Tnpa bertanya apa2, asben pun gi bayar rm99 kat abg courier wlaupun dah tertera dkt plastic courier brg bernama “umbrella”  haiiilaaa suamiku  kes tengah kelam kabut jugak sbb abg courier dtg masa hujan

Bukak je parcel sah2 laa terkejut beruk suamiku tengok sebatang payung. Ingat payung magic buka payung blh rumah sebiji ke kan.

Nak meletup jantung ni dengar suami cerita dia bayor rm99 utk payung ni

Alamat takda, nombor telipon tkda, kalu email? Boleh track ke email chocolate@gmail.com mmg sah2 email palsu. Nama shipper cuma “Yamei” . Mmg sah2 terkono..

Berhati2 laa semua. Mcm2 org skrg nk buat duit ni. Sumpah aku tk halal satu sen pun. Semoga pelaku mati merepot dgn duit kitaorg

IKTIBAR

Pengajaran buat suamiku dan semua, dpt parcel sila check dan pastikan apa benda tu. Dari mana, dari siapa, kalu rsa tkda beli apa2, tkyah laa bayar. Always aware apa yg kita beli, brp yg smpai dan kena bayar. Utk apa kita bayar tu. Yaa suamiku  rm99 mgkin nmpk kecik, tpi rm99 tu tgah sesak2 besar nilai dia

Panjangkan gaiss, tknk mak ayah kita, wife2 kita, atau adik2 kita pulak terkono
Biarlahh kitaorg je yg kena. Sakit hati sedih hati

Nota Kaki ;
Rupanya banyak sumber2 yg bgithu scam RM99 ni mmg tengah aktif berlangsung sejak 2-3 bulan ni .

KOMEN NETIZEN

Semoga jadi iktibar.

Kredit: Azira aziz


Didik Anak Tanpa Perlu Membebel, Alangkah Senangnya. Ada Cara & Begini Perlu Buat, Pasti Menjadi!

Seakan menjadi kebiasaan pula, hari-hari perlu membebel dengan anak-anak setiap kali ada sahaja perkara yang tidak kena pada pandangan mata kita. Kadang-kadang ‘berbuih’ mulut dibuatnya kita bagi nasihat, tapi bagai mencurah air di daun keladi sahaja nampaknya.

Pun begitu sebagai ibu ayah, kita tidak boleh putus asa untuk mendidik anak-anak. Dan tahukah anda, sebenarnya selain perlu membebel ada cara yang lebih berkesan dan bagus untuk dipraktikkan dalam memastikan anak-anak mendengar kata. Ini sebagai mana yang dikongsikan oleh Dr. Taufiq Razif  ini.

Menurutnya ada cara yang perlu dibuat oleh ibu ayah agar anak-anak boleh tiru dan jadikan ‘references & guidelines’ tanpa perlu kita membebel dan berkata-kata setiap hari.

– kita ambil Al Quran dan baca
– kita bercakap lemah lembut dengan pasangan
– kita solat berjemaah bersama keluarga
– kita mengemas rumah penuh sabar
– kita menahan emosi saat sedang geram
Ini semua sangat berpengaruh pada perkembangan anak

Anak kita
– lihat sikap kita
– perhati perbuatan kita
– analisis kerja buat kita
– dan akhirnya mereka akan contohi

Kerana kita didik anak kita melalui Modelling.
– Kita tak berkata kata
– kita tak nasihat
– kita tak bebel
– kita tak suruh

Tapi kita tunjuk anak kita contoh terbaik untuk anak kita tiru dan jadikan ‘references & guidelines’

Mendidik anak itu tidak mudah.
Mendidik anak itu memang payah.
Membesarkan mereka memang susah.
Tetapi kehadiran merekalah membuatkan hidup kita lebih indah


Lelaki Ni Kongsi Cara Cetak Kerja Sekolah Anak Terus Ke Printer Guna Handphone Tak Perlu Laptop. Mudah & Jimat!

Apabila kerajaan melaksanakan Perintah Kawalan Pergerakan (PKP), bukan hanya mereka yang bekerja terlibat, bahkan anak-anak turut menerima tempias. Ini kerana mereka tidak menjalani pembelajaran seperti biasa di sekolah.

Terbaru Pihak Kementerian Pelajaran Malaysia dalam satu kenyataan menangguhkan sesi persekolahan secara bersemuka kepada semua pelajar kecuali bagi mereka yang bakal menduduki peperiksaan sahaja.

Justeru, selepas ini, pihak sekolah mengambil keputusan untuk memberi kerja sekolah secara online. Namun timbul isu kesukaran untuk mencetak kerja rumah yang diberikan , terutama bagi mereka yang tidak memiliki peralatan seperti laptop dan sebagainya.

Hari ni abang nak share satu ilmu macam mana nak print-out daripada hp direct ke printer, tak payah pakai laptop & tak payah beli printer wireless/wifi yang mahal-mahal tu..😊😊

Abang faham musim PKP ni ramai parent yang pening kepala sebab nak print-out kerja sekolah anak-anak yang cikgu bagi by whatsapp group.. Ada yang sampai nak beli laptop & printer wifi yang mahal tu..jangan…jangan bazirkan duit tu.. ada solution nya…😅😅

Ok mula-mula korang kena ada 3 benda alah ni..

✅ Printer (tak kisah jenama apa,yang murah punya pun boleh)

✅ Cable OTG (korang boleh beli kat Eco/Ninso/DIY)

✅ Apps PrinterShare Mobile Print (korang kena download kat hp korang,cari kat dalam playstore)

Ok bila dah ready semua tu sambungkan cable USB printer ke cable OTG, lepas tu cucuk ke hp korang, ikut arahan PrinterShare tu untuk setting.. Siaapppp!!! 😁😁

Senang je kan.. Tak payah bazir duit nak beli printer yang mahal-mahal tu.. Ok kalau rasa ilmu ni bermanfaat korang boleh share.. tak payah mintak izin.. dipersilakan.. ermm😑😑


Pian Cecupak Meninggal Dunia, Adiknya Sahkan Arwah Mempunyai Masalah Jantung!

Jam 8 malam tadi kita mendapat perkhabaran duka apabila pelawak dan pengacara, Pian Cecupak, 52, menghembuskan nafas terakhir dipercayai akibat serangan jantung di kediaman ibunya di Taman Datuk Senu, Sentul.

Dipercayai Akibat Serangan Jantung

Berita pemergian anggota kumpulan lawak jenaka, Cecupak yang popular era 1990-an itu disahkan oleh adik perempuan, Hassenah Abdul Raman.

Hassenah berkata, Pian atau nama sebenarnya, Mohd Rafik Abdul Raman ditemui terbaring dalam bilik air oleh ibunya.

“Arwah mempunyai masalah jantung sejak 2018 dan hanya bergantung kepada ubat, selama ini.

“Saya diberitahu, mak tersedar arwah sudah terbaring dalam bilik air pada jam 8 malam. Arwah memang duduk dengan mak.

Susulan itu jenazah Allahyarham telah pun dibawa ke hospital dan kemungkinan besar kematian berpunca daripada serangan jantung.

Tambahnya lagi, arwah tidak melakukan rawatan khusus untuk masalah jantung sejak empat tahun lalu. Arwah hanya bergantung pada ubatan sahaja.

Kesihatan Makin Merosot

Difahamkan juga bahawa kesihatan arwah memang agak merosot sejak akhir ini. Arwah sering mengadu sakit dada. Bahkan menurut ceritanya, arwah Pian pernah dikejarkan ke HKL akibat sesak nafas, sebelum disahkan mengalami serangan jantung pada 17 Oktober 2018.

Doktor mengesahkannya mengalami serangan jantung dan diletakkan di Wad Pemulihan Jantung (CRW).

Susulan itu, arwah perlu membuat rawatan angiogram dengan kos perubatannya mencecah puluhan ribuan ringgit.

Urusan Pengkebumian Pagi Ini

Hassenah memaklumkan, jenazah arwah kini berada di rumah ibu di Taman Datuk Senu untuk urusan pengebumian.

“Jenazah akan dibawa ke surau berdekatan rumah. Insya-Allah, urusan pengebumian akan dilakukan, pagi ini.

“Cuma, saya belum dapat dipastikan lokasi pengebumian,” katanya.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Tengah Sarat Allah Uji.” Hamil 6 Bulan Syatilla Melvin Positif covid-19, Mohon Titip Doa!

Syatilla Melvin Yang kini sedang sarat mengandung berkongsi berita dijangkiti virus covid-19.

“Insyaallah, berkat hari jumaat, hujan lebat, doakan tilla sembuh dgn segala kebaikan yg ada🤍

“Tengah sarat allah uji🤍

Demikian perkongsian ringkas  yang dimuatnaik ibu kepada sepasang cahaya mata ini menerusi laman Instagramnya.

Setakat ini hanya Syatilla yang dijangkiti virus itu, manakala suaminya, Shaheizy Sam dan anak-anaknya negatif.

“Saya dan anak-anak semua negatif, tapi setiap hari kami membuat ujian saringan kendiri di rumah. Mujurlah ada pembantu rumah yang boleh menjaga dan menyediakan makanan untuk anak-anak. Sekarang ini, saya lebih fokus menjaga dan memantau keadaan Tilla,” katanya.

Tambah Sam lagi, isterinya juga tidak mengalami sebarang gejala teruk sekali gus tidak membuatkan dia berasa panik.

“Alhamdulillah, Tilla (panggilan Syatilla) berada dalam keadaan baik, cuma dia mengalami demam ringan setakat ini. Rasanya varian baharu ini tidaklah seteruk yang kita dengar sebelum ini.

“Tilla pun tidak dibawa ke hospital, sebaliknya menjalani kuarantin di rumah memandangkan kesihatannya masih okey. Lagipun kalau bawa ke hospital, tiada ubat spesifik yang boleh sembuhkannya. Jadi lebih baik saya memantaunya dari rumah dan pastikan dia menggunakan oximeter untuk memantau bacaan oksigen serta makan vitamin.

“Walaupun Tilla terpaksa melalui ujian ini ketika sedang hamil, tapi saya tidak cepat panik. Namun, jika kejadian ini berlaku enam atau tujuh bulan lalu mungkin saya sudah cemas.

“Melihat orang di sekeliling yang dijangkiti Covid-19 dan mendengar sendiri pengalaman mereka, rata-rata mengatakan ia seperti demam biasa. Mungkin disebabkan ramai yang sudah mengambil vaksin membuatkan kurang kes yang berisiko tinggi,” katanya seperti yang dilaporkan menerusi Harian Metro.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Ibu Ni Kongsi Cara Pantau & Kawal Aktiviti Gajet Anak. Cukup Mudah & Canggih Dengan Aplikasi Family Link, Boleh Tahu Detail Tengah Buat Apa

Sebagai ibu bapa, kitalah yang harus mencorakkan anak-anak. Tidak hairanlah orang kata guru pertama pada anak ialah ibu bapa bukan cikgu masa di sekolah. Justeru, banyak benda yang ibu bapa perlu ambil berat. Salah satu adalah soal penggunaan gajet dikalangan anak-anak yang memerlukan pemantauan daripada ibu bapa.

Dengan situasi sekarang, penggunaan gajet dikalangan anak-anak bukanlah satu isu baru yang  diperkatakan. Banyak pro dan kontranya jika anak lebih banyak menghabiskan dengan gajet.

Terbaru, kes kanak-kanak 12 tahun yang dikatakan merogol anak asuhan ibunya yang baru berumur 4 tahun mengejutkan semua pihak. Segalanya bermula dengan pengaruh gajet.

Terkejut dengar berita budak 12 tahun merogol anak asuhan.
Ya Allah lindungilah anak-anak kami semua.

dari berita tu kata semua tu pengaruh gadget.
Yerlah kan zaman sekarang semua di hujung jari, cari je apa tekan je apa share je apa semua keluar.

Maybe ada yang dah tau app ni tapi yang belum tahu harap membantu.

App ni saya install lama jugak lah untuk monitor setiap pergerakan kegunaan hp si kakak.

Yup kakak ada hp sendiri dan hp dia memang saya pasang kan line so unlimited internet dan call. supaya dia senang nak call family member, kegunaan kerje sekolah.

Tapi semua ada limit.

so saya install app ni Family link.

kat app ni saya boleh monitor apa yang kakak sedang buat. contoh dia tengah online ke. dia tengah tengok youtube ke. tengok game ke apa ke semua saya boleh tahu. dan berapa lama dia tengok dan last dia online semua saya tahu. dan paling penting saya tahu location hp nya berada dimana. tak kisah saya tengah kerje dia di rumah semua saya boleh monitor sebab nya ada notifiication.

dan di app ni juga saya kawal penggunaan nya so saya akan set masa ikut saya. so sampai masa hp ni akan padam sendiri dan dia tak leh tekan mana-mana button melainkan call sahaja. kalau dia perlu buka hp juga perlukan code no daripada hp saya.

update ::
1) application ni perlu di install kat telefon parent yang nak monitor tu dan juga HP anak anda ye.
nanti app ni akan minta email bagai so ikut sahaja arahan yang diberikan.
— Untuk hp parent kena install google family link for parent
dan kalau untuk hp anak kena install google family link for children & teens

2) anak nak uninstall. biarlah sebab tak boleh pun ?? . kalau hp si ibu atau bapa uninstall pun masih boleh install balik dan monitor anak macam biasa balik. melainkan parent tu tekan STOP SUPERVISION.

3) Kita boleh kawal dan set untuk tontonan movie umum sehingga 18sg atau 18sx. game pun boleh kawal.

4) semua kawalan/perubahan adalah hanya boleh dilakukan di hp si ibu/bapa sahaja.

selamat mencuba ☺☺☺


Ibu Anak 4 Ni Bijak Urus Almari Pakaian, Sentiasa Nampak Kemas Je. Ni Dikongsikan Tip & Info Untuk Sama-sama Praktis!

Almari pakaian antara ruangan dalam rumah yang paling kritikal untuk dipastikan agar sentiasa kemas tersusun rapi. Apatah lagi jika anak-anak akan sesuka hati menarik pakaian yang berlipat dan sekali gus menjadikan keadaan berselerak. Keadaan ini, bukan sahaja menyebabkan mata kita sakit memandangnya, malah hati kita pun menjadi geram dan marah dibuatnya.

Namun berbeza sekali bila kita lihat keadaan almari pakaian milik keluarga Emi Erdayu Jasmi ini yang dikongsikan di facebook. Nampak begitu tersusun rapi dan buat ramai antara kita boleh cemburu melihat kekemasannya itu.

Bagaimana dan apa rahsianya, jom kita semak perkongsian ringkas daripadanya untuk kita jadikan panduan.

Deco bilik baju.. takde deco lebih pada susunan dan kekemasan je

Almari open konsep

Putih– kedai perabot ada pintu tapi saja tak pasang selit belakang almariRak buku — kedai perabot kos keseluruhan +- rm300

Tempat gantung baju kurung — ikea
Tempat gantung kemeja / seluar keje — ikea
Setiap bakul — kedai eco/rm2
Label– buat sendiri print laminate
Kaseh,indah,suri,ikhlas– nama anak incase kalau nak tanya kenapa tshirt ikhlas, baju ikhlas. ..tu nama anak anak saya

Bilik ni kami setup dari tahun 2016 setakat ni masih kukuh,cuma ada penambahbaikan dari tahun ke tahun

Cara susunan konmari baru mula tahun lepas bila masuk group dr.hani

Habuk tak?— ye berhabuk tapi tak tebal sebab saya memang hujung minggu mengelap,menyapu,vacum dan mop.. sentiasa bersihkan.

Nyamuk tak?— alhamdullilah tak ada lagi sarang nyamuk

Tikus ada x?— alhamdullilah takde

Anak tak sepahkan ker?– ni bilik ibu, anak anak yang berusia 7,5 dan 3 alhamdullilah pandai ambik sendiri ,citarasa sendiri kan..ibu ambik serba tak kena..kiki

bekerja ke suri rumah?— ye saya kerja .. 8-5..

Bila uruskan rumahtangga?— setiap masa, cuma urusan kain baju 2 hari sekali basuh , melipat menyusun dihujung minggu, kalau sikit terus lipat dan susun.

Iron dulu ke sebelum lipat?— tak..nak pakai baru iron, urusan iron tu bahagian suami, saya lipat susun dan pilih je mana nak di iron

sumber : Maktam Ayu via Deko Rumah Ku Syurga Ku


”Tolong Jangan Sakit Masa PKP.” Seminggu Warded Tapi Akhirnya Result Covid-19 Negatif.

“Masa ni paling sedih, sebab sementara tunggu result, kena duduk isolation ward. Tak ada siapa boleh tunggu dan berhubung dengan nurse melalui telefon sahaja. Makanan semua dalam beg plastik khas.”

Begitulah saat getir yang dihadapi oleh lelaki ini setelah dikatakan mempunyai tanda-tanda dijangkiti covid-19. Lebih-lebih paranoid dengan keadaan dirinya demam dengan suhu yang tinggi sehingga ujian swab dilakukan ke atas dirinya sebanyak 2 kali untuk pengesahan. Dalam tempoh itu, beliau telah ditahan di isolation wad. Namun akhirnya result ujian mengesahkan beliau bebas sebarang jangkitan virus bahaya itu.

Beliau berpesan bahawa dalam tempoh negara sedang ‘berperang’ wabak ini, adalah seharusnya individu menjaga kesihatan dan elak diri jatuh sakit termasuk demam.

Sebagaimana perkongsian lelaki ini, Ariff Ismail menerusi FB miliknya. Moga jadi iktibar.

TOLONG JANGAN SAKIT

Hello semua, apa khabar? Lama saya tak menulis dimuka buku ni. Maklumlah keadaan kesihatan tak mengizinkan. Jom saya cerita sikit kepada semua kronologi ” SAKIT ” yang saya hadap masa tempoh PKP.

Pada awal bulan 3 saya ada sejarah perjalanan ke Bandung, Indonesia. Shopping baju raya kononnya. Balik dari bandung dah mula self quarantine. Dalam tempoh tu ada sakit tekak dan demam.

Sikap paronoid melayu muncul dalam diri, sebab masa balik Covid19 tengah banyak kes di Malaysia. Maka pergilah klinik, Doktor tak nak check siap jarakan diri terus suruh pergi HKL. Sampai HKL diorang suruh balik sebab sejarah perjalanan bukan ke negara risiko covid19.

Kesesokannya bermula lah perintah PKP di Negara kita, masih juga demam, dengan cadangan beberapa keluarga dan rakan terdekat minta call Pantai Hospital untuk datang check covid19. Harga RM750.00, sebab #deminegara buat dan bayarlah juga dengan berat hati.

Lepas check, keadaan makin teruk, demam tak turun turun, suhu 38 +/-. Kepala dan badan sakit sangat, cuba bertahan sementara nak tunggu result keluar. Tapi tak boleh tahan, terus ke Prince Court Medical Centre.

HAMPIR SEMINGGU WADED TAPI AKHIRNYA RESULT COVID 19 NEGATIF

Drama baru bermula, kena bawak lalu pintu belakang sebab suhu dah naik 39. Doktor dan nurse yang rawat semua pakai baju PPE. Dalam hati dah terdetik aku kena covid19 ke ni. Memang dah tak boleh positive dalam kepala.

Doktor datang dan bagitahu kena buat test covid19, walaupon dah buat dan dah dapat result dari Hospital Pantai negatif. Dengan alasan, ada pesakit yang kali kedua baru result positive. Mereka tak mahu ambil risiko, kena buat juga kena lagi sekali RM 650.00. Dan Doktor bagitahu insuran akan boleh claim jika positif covid19.

Ikut keadaan badan yang sangat sakit kena juga lah warded. Masa ni paling sedih, sebab sementara tunggu result, kena duduk isolation ward. Tak ada siapa boleh tunggu dan berhubung dengan nurse melalui telefon sahaja. Makanan semua dalam beg plastik khas.

Dengan badan sakit dan mental dah koyak habis, kekal positif sebab kenangkan ” wehh anak aku kecik lagi kalau aku mati”.

Selama 2 hari juga dirawat dalam ward isolation sebelum ditukar ke ward biasa.

Tiada sebarang antibiotik atau ubat tahan sakit yang diberikan.

Hampir hampir ditolak ke ICU sebab sukar bernafas dan suhu naik mendadak 40 +\-. Habis satu katil nurse basahkan dengan air sejuk. Satu badan nurse letak kain yang berendam air sejuk untuk turunkan suhu.

Alhamdulillah, result covid19 sekali lagi negatif.

Doktor teruskan rawatan sebagai pesakit denggi disebabkan platelet darah turun sehingga bacaan bawah 40. Hampir seminggu dalam ward sebelum Doktor bagi balik rumah.

Kesimpulannya, tolong jangan sakit musim #covid19 jika kita tiada medical card personal atau company, sebab kos untuk rawatan sangat mahal sekarang dan kebanyakan hospital kerajaan sedang digunakan untuk merawat pesakit covid19.

Kita jaga kesihatan dan kebersihan diri serta jangan bertangguh untuk aktifkan pelan medikal kita dan keluarga. Saya bercakap sebagai individu bukan kerana saya seorang perunding takaful.

Dan satu lagi pesanan saya kepada perunding takaful muslim yang ada lesen conventional, tolong lah jujur dengan pelanggan anda. Jangan kata itu produk takaful jika anda cadangkan pelan conventional pada mereka.

Dah jadi satu tugas lagi pulak pada kami yang menyokong 100% produk takaful untuk muslim mi beri penerangan mengapa harga berbeza. Ikutlah apa yang dikeluarkan oleh majlis fatwa. Jangan kerana nak sales, sanggup takafulkan produk conventional pada pelanggan.

Semoga kita semua menjaga kesihatan diri dan keluarga.


“Tiba Masa Kami Share Gambar.” Tahniah Nourul Selamat Lahirkan Bayi Perempuan

Tahniah kepada penyanyi, Nourul Depp, 42, yang telah selamat melahirkan bayi perempuan seberat 3.02 kilogram menerusi pembedahan pada jam 11.12 malam tadi.

Bayi ketiga Nourul lahir lebih awal daripada tarikh jangkaan iaitu 10 Mei.

Nourul berkongsi berita kelahiran bayi yang diberi nama Isabella Depp itu menerusi akaun Instagramnya pagi ini.

“Assalamualaikum dan selamat pagi wahai yang baik hati, yang sentiasa mendoakan kami.

“Alhamdulillah, Isabella Depp selamat dilahirkan jam 11.12 malam tadi melalui pembedahan.”

Melalui instastorynya Nourul juga memaklumkan akan berkongsi gambar bayinya tidak lama lagi.

Pasangan itu sebelum ini dikurniakan dua cahaya mata lelaki iaitu Zachary Depp dan Raphael Depp. Nourul juga mempunyai anak perempuan, Ayu Nazirah hasil perkahwinan pertamanya dengan penyanyi dan komposer, Ajai.

Sumber: Harian metro dan Nouruldeep


Ajar Anak Makan 6 Jenis Makanan Ini, Anak Makin Bijak & Sihat!

Terkadang bila anak sudah semakin besar, mereka bijak memilih makanan kegemaran mereka sendiri. Ada anak kita yang suka makan coklat tetapi ada pula yang kurang gemar makanan yang satu ini.

Malah ada anak-anak yang cukup suka makan sayur, tak kurang juga yang langsung tak mahu menyentuhnya. Menolak beberapa jenis makanan buat anak pastinya terasa rugi setiap makanan terkandung khasiatnya yang tersendiri.

Apa jenis makanan yang mak dan ayah patut ajar anak makan daripada awal lagi? Semak senarai ini.

Telur Baik Untuk Anak
Telur memang cukup digemari kanak-kanak. Ia bukan sahaja berkhasiat tinggi bahkan rasanya mampu menarik perhatian mereka untuk makan lebih. Samada direbus, digoreng dan dijadikan sup, telur masih mengandungi protein yang tinggi.

Kajian yang dijalankan di Wayne State University di Michigan mendapati, telur merupakan sajian terbaik selain rendah kalori berbanding yogurt, keju dan juga pisang.

Pilih Anggur
Anak anda penggemar anggur? Anggur yang kaya dengan antioksidan cukup baik untuk si kecil anda. Menjadikannya sebagai makanan sampingan selepas sarapan paling disarankan untuk si kecil anda. Malah antioksidan yang ada di dalamnya boleh mengatasi risiko berkaitan jantung. Bagi kanak-kanak ia membentuk jantung yang sihat sejak kecil.

Serat No 1
Sembelit sering terjadi kepada anak-anak kecil kerana proses pemakanan yang kurang sesuai untuk mereka. Hal ini mungkin juga disebabkan oleh kejutan makanan yang baru diterima bayi yang baru memulakan makanan berat.

Bagaimanakah caranya untuk mengatur menu anak ini? Serat merupakan pilihan terbaik untuk mereka. Sayur antara pilihan terbaik dan tepat selain bijirin
dan makanan seumpamanya. Sayur berdaun hijau antara yang disyorkan untuk semua. Variasikanlah bayam, sawi, aneka kacang dan pelbagai jenis sayuran lain untuk mereka.

Bayam Untuk Mata
Mata sememangnya anugerah terbesar untuk semua. Bukan bermula dari dewasa, tetapi sejak mula diperkenalkan dengan makanan lagi, anda seharusnya mencari makanan yang baik untuknya. Bayam dan lobak merupakan pilihan terbaik untuk si anak anda.

Bayam bukan hanya tinggi serat tetapi mengandungi vitamin A yang cukup tinggi dan baik untuk mata. Samada di rebus, goreng mahupun dikisar terus bersama bubur nasi, merupakan pilihan terbaik untuk sikecil anda.

Elak Kafein?
Tahukah anda bahawa di dalam coklat yang anak anda makan mengandungi sejumlah kafein? Pun begitu kuantitinya hanya sedikit berbanding kopi dan teh, ia hanya sekadar 20 peratus sahaja. Jika anak anda penggemar coklat, sebaiknya hadkanlah pengambilannya. Kafein yang tinggi boleh memberi impak besar pada kesihatan kanak-kanak yang mudah bertindak balas.

Multivitamin Sihat
Siapa kata kanak-kanak tidak perlukan sebarang makanan tambahan untuk membesar? Kanak-kanak sekitar usia 2 hingga 8 tahun paling susah untuk makan kerana pemfokusan mereka tertumpu kepada aktiviti fizikal semata-mata.

Di sinilah vitamin berperanan untuk mereka. Multivitamin paling disyorkan untuk mereka bergerak cergas setiap hari. Ia membentuk sel baru dan membantu prose pembesaran. Jadikan amalan pengambilan vitamin ini setiap hari untuk anak anda.


Lufya Cerita Detik Cemas Dipukul Dengan Kayu, Lelaki Cuba Culik Anak!

Kasih ibu membawa ke Syurga mendorong pelakon Lufya Omar untuk bertindak pantas untuk menyelamatkan anak perempuannya iaitu Laana Haura daripada cubaan menculik.

Menceritakan detik cemas menerusi Instagram miliknya, Lufya atau Lufya Syeikh Omar memberitahu pada petang Ahad lalu didatangi oleh lelaki yang tidak dikenali ketika di taman permainan Kota Damansara.

Demi memastikan keselamatan anaknya, dirinya telah dipukul di bahagian wajah dan badan.

Mujur mempunyai ilmu mempertahankan diri, dia mampu bertindak melawan dan menyelamatkan anaknya.

Meluahkan rasa syukur diri dan anaknya selamat dan memohon para peminatnya mendokan kesembuhan dan keselamatan buat diri dan anaknya.

“2 hari lepas Fya diserang oleh seorang lelaki yang nak cuba menculik anak perempuan saya. Masa tu kami berada di playground Kota Damansara pada lebih kurang jam 4 petang hingga 5 petang.”

Cedera Pada Wajah Dan Badan

Katanya lagi, lelaki berkenaan memukulnya di kepala dan badan menggunakan kayu. Perilaku lelaki yang tidak kenali itu mengakibatnya mengalami kecederaan di bahagian wajah dan badan.

Seorang lelaki Melayu yang bersifat dayus telah memukul fya menggunakan batang kayu ke kepala, badan serta menyebabkan kecerderaan pada wajah dan badan saya.
Alhamdulillah anak selamat dan fya pun selamat. Im a fighter!

Terpanggil nak share sesuatu yang penting untuk kita semua. Apa yang fya nak sampaikan kat sini demi keselamatan anak serta diri kita sendiri walaupun kita ni wanita yang lemah kita kene ada ilmu mempertahankan diri.

Ikutkan orang yang menyerang tu lelaki yang agak besar dan kuat. Dengan izin Allah juga fya dapat melawan dan menyelamatkan anak fya. Syukur Alhamdulillah moral of the story is we must always stay alert.

Kita tak tahu orang zaman sekarang ni sanggup buat perkara-perkara yang keji. Manusia makin tiada kemanusiaan.
Doakan kesembuhan dan keselamatan kami ya

Rakan Artis Dan Peminat Titip Doa

Melihat foto kecederaan yang dialami oleh pelakon berkenaan rata-rata rakan artis dan peminat meluahkan rasa terkejut. Ramai yang  menitipkan doa buat pelakon dan anaknya semoga cepat sembuh.


Anak Sulung Orangnya Tenang Tapi Ego? Ini Jawapan Dato’ Dr Haji Mohd Fadzilah Kamsah

Benarkah anak sulung seorang yang tenang tetapi ego? Anak sulung sebenarnya cukup istimewa berbanding anak-anak lain. Walaupun dengan hadirnya anak-anak lain, anak sulung tetap dianggap istimewa jauh di sudut hati ibu itu sendiri. Benarkah begitu?

Menurut Dato’ Dr. Haji Mohd Fadzilah Kamsah, anak sulung mempunyai karektor yang tenang, bertolak ansur dan mudah diajak berbincang. Malah anak sulung juga biasanya agak cemerlang berbanding adik beradik lain, baik di sekolah mahupun di rumah.

Mereka dikatakan lebih cenderung menjadi contoh kepada adik-beradik yang lain. Pun begitu, menurutnya lagi, anak sulung berkebolehan memujuk orang lain sehingga mampu mengawal orang lain dan situasi yang menyulitkan.

Namun adakalanya anak sulung terlihat sedikit sensitif dan meminta perhatian yang lebih jika diabaikan oleh orang lain, terutama ibu bapa serta adik beradik yang lain. Ego adalah istilah paling tepat untuk mereka.

1. Ego

Walaupun mampu bertolak ansur, namun anak sulung dilihat lebih degil dan sedikit ego dalam segala hal. Mungkin istilahnya mereka tidak mahu dipandang rendah dalam segala hal apa lagi diperkecilkan kebolehan mereka. Malah anak sulung juga tidak suka diarahkan segala tindak tanduk yang bakal mereka lakukan.

2. Bertolak Ansur & Rasional

Pun begitu, dalam ketegasan, anak sulung juga dikatakan mampu bertolak ansur dalam segala hal. Hal ini mungkin disebabkan anak sulung cuba bersikap rasional dalam segala hal terutama sekali kepada adik beradik yang berada di bawahnya.

3. Lebih Tegas

Ya anak sulung biasanya lebih tegas berbanding anak lain. Mungkin sebagai ketua kepada adik-adiknya, karektor ini lebih terserlah. Mungkin kerana cuba mempamerkan sikap dan rasa tanggungjawab mereka kepada ibu ayah serta kesemua adik beradik lain.

4. Mengawal Orang Lain

Hal ini sering dikaitkan dengan keupayaan anak sulung yang pandai bermain dengan kata-kata. Keramahan serta pergaulannya yang lebih luas membolehkan dia mengawal situasi dan mengawal orang lain di sekeliling. Hal ini mungkin juga dikaitkan dengan rasa hormat adik beradik lain kepada anak sulung yang lebih banyak ilmunya.

5. Lebih Bijak

Sebagai orang yang terawal, anak sulung dilihat lebih bijak dalam segala hal. Ini termasuklah berjaya di dalam pelajaran dan kerjaya. Kegigihan ini didorong oleh rasa ingin dicontohi oleh orang lain terutamanya adik beradik yang berada di bawahnya.